Haaveilen tyhjästä ruokakomerosta. - EVERfit\nbikini fitness, dieetti, Elämäntyyli, fitfashion, fitness, foodin, herkuttelu, hiilihydraatit, kehonkoostumus, kevät2014, kuntokuva, pakarat, peilipose, perä, Ruokavalio, sponsori\nMenen aina ihan intoon, jos saan toiveaiheita lukijoilta. Taannoin tuli kaino pyyntö tehdä ruokavalioaiheinen kirjoitus ja suurena ruoan ystävänä tartun tähän ilomielin! Melkein jo unohdin koko asian, kun minulla oli niin pakottava tarve märsätä ja turistaa hieman räkää nenästäni rankan fitnesslaiffin vuoksi. Mutta koska olen nainen ja ennen kaikkea IFBB-BIKINI FITNESS ATHLETE ettäs tiedätte, on minulla oikeus mitä sekopäisempiinkin mielenvaihdoksiin, mielentilan äkkijyrkkiin kurveihin ja itkupotkuraivareihin, joiden aikana heittelen miestäni kukkakaaleilla. Silloin helposti unohtuu, että voisi kenties keskittyä ihan mukaviinkin asioihin. Mutta ei hätää, olen tyyntynyt!! Siihen tarvittiin pari päivää murjotusta, muutama parsakaalin katkuinen kyynel ja rutkasti ajatustenvaihtoa fitness-sisarien kanssa. Nyt olen täysin zen.\nNo niin, päivän muihin aiheisiin!\nOlen huomannut blogeista, että dieetti on antanut monen mielikuvitukselle mukavasti potkua. Dieettisapuskoista loihditaan vaikka minkämoisia herkkuja ja kökkösiä. Esimerkiksi Jeritalla on aiiiika kiva tatsi saada vähäkalorisista aineista herkkuja! Itsellenihän kävi aivan päinvastoin ja olen kokenut suoranaisen taantuman. Usein ruokani näyttää samalta, mitä on tarjolla vanhainkotien hampaattomille hiiliproomuille. On sitä vankilaruoaksi ja vaippaikäisten taateroiden sössöksikin kehuttu. Olen pari kertaa yrittänyt hieman panostaa, mutta jos aikaa menee edes 5min kauemmin, palaa käämi. Ruoka on syöty joka tapauksessa ihan yhtä nopeasti, oli siihen päälle hienonnettu koristeeksi ruohosipulia tai ei.\nJulistaessani viime viikolla töissä, että minun ja parsakaalin ystävyys loppuu dieetin jälkeen ainakin vuodeksi, totesi työkaveri: ”Sitä mekin toivotaan” Raukkaparat ovat milloin luulleet, että viemäri on hajonnut tai joku on pihauttanut silent killerin kesken palaverin. Ei, se olin vain minä raottamassa parsakaalipurnukan kantta. Sorry!!\nDieettipöperöni ovat ihan tavallisia dieettipöperöitä, joita on varmaan joka toisella peruspunttipirkolla. On hiilihydraattia, proteiinia ja rasvoja. Kappas. Puuro on toistaiseksi vielä sitkutellut mukana, on marjoja, yksi hedelmä ja hiilihydraatteja riisinä tai bataattina. Munia, valkuaisia, paljon kasviksia. Rahkaa. Tosin tällä hetkellä päähiilihydraattini on puurossa ja päivä porskutellaan muilta osin ilman. Rasvoja tulee rypsiöljystä, sekä MCT-öljystä, joka on tällä hetkellä Foodinilla tarjouksessa 11,18€!!\nParantaa kestävyyttä ja auttaa säilyttämään lihasmassaa\nVähentää väsymystä ja makeanhimoa\nParempi rasvahappokoostumus kuin tavallisessa kookosöljyssä\nPerusrunko dieetissä on sama kuin normaaliruokailuissakin ja aamupala on tainnut olla sama liki pari vuotta. Puuroa, marjoja, mehukeittoa ja proteiinia valkuaisten tai raejuuston muodossa. Normaalisti syön aina raejuustoa puuron seassa, mutta dieetillä tämäkin on pitänyt vaihtaa valkuaisiin. Toisinaan on mukava tehdä tuorepuuroa tai popsia jogurttia müslin kera. Tai mussuttaa proteiinilättyjä, pähkinöitä, rahkaa ja marjoja!!\nNormaaliarki poikkeaa toki sikäli dieetistä, että en ole syömisten suhteen niin tarkka. Jos nyt joskus ateriaväli venyy tai ruokailukertoja tuleekin päivässä vain 3 tai 4, niin mitäpä tuosta. Tulee syötyä, kun on nälkä. Ja onhan se nälkä tasaisesti 3h välein. Olen kuitenkin pyrkinyt siihen, että ruokaa tulisi mahdollisimman säännöllisesti ja päivän ruokailuissa on toki huomioitu treenit. Kyllä sen tuntee, jos ruokailut eivät ole kohdillaan ja lähtee vetelemään rautoja maasta.\nRuoan laittaminen on eri kivaa puuhaa. Nykyään pidän jopaleipomisesta, minkä jätin ennen suosiolla äitini heiniksi. Aiemmin olen ollut tunnettu kivikovista lämpimäisistäni, jotka ovat herkullisia ja pehmeitä tasan sen 5min, minkä aikaa ne pysyvät lämpiminä uunista ottamisen jälkeen. Taikinan kohottamista ei pidä aatteena liioitella! Kiireisen leipurin moka. Parin hajamielisen kerran jälkeen, kun taikina on unohtunut jonnekin turpoamaan, olen kuitenkin tullut siihen tulokseen, että ei se kohottaminen taida mitään turhaa hapatusta olla kuitenkaan.\nOlen kova tyttö syömään ja moni saattaakin hieraista silmiään, kun pääsen vauhtiin. Minulle maistuu nykyään aika hyvin ruoka kuin ruoka. Mereneläviä ja sisäelimiä en tosin suuhuni laita. Kypsentämätön tomaatti ja appelsiini ovat ainoita ruoka-aineita, jotka aiheuttavat todellisia allergiaoireita. Kalaa en ole uskaltanut suuhuni laittaa vuosikymmeniin, hajukin saa aikaan niin etovan tunteen, että olen suosiolla kieltäytynyt mokomista niljaeläimistä.\nEi liene mikään ihme, että vatsa turpoaa runsaista hiilihydraateista, erityisesti vaaleasta pullamössöstä. Sellaiset erivät ole arkiruokailuun koskaan kuulunetkaan, ruisleipä tiellä pitää! Joskus vatsani oireili enemmän ja silloin tuli myös gluteenitonta ruokavaliota testailtua. Vannoutuneena leipähiirenä kuitenkin palasin takaisin jauhojen pariin. Maitotuotteita en ole koskaan jättänyt pois, enkä koe, että olisi tarvettakaan. Viimeisen vuoden aikana jostain on kömpinyt älytön himo voita/Oivariinia ja vaaleaa leipää kohtaan. Aiemmin tällaista ei ole ollut. Nyt himoitsen tätä kombinaatiota enemmän kuin karkkeja, joihin olin ennen addiktoitunut.\nJätin karkit pois ruokavaliosta viime vuoden syyskuussa ja taisin syödä syys-joulukuun välissä karkkia kerran. Jos en olisi katkaissut sokerikierrettä tuolloin, olisi dieettaaminen varmasti ollut entistä hankalampaa. Joulun jälkeen karkkia on tullut kuitenkin syötyä useampaan kertaan. Ei kuitenkaan edes joka viikko, saati joka päivä, kuten ennen. Joku pieni tarttui aina mukaan kauppareissulta. Pikkupätkis, pikkulaku, vähän irtokarkkeja… Kunhan joku ”pikku”.\nMutta tosiaan ruokamääriin. Vatsallani on uskomaton kyky vetää ruokaa. Jaksan syödä ravintolassa isoimmankin hampurilaisaterian (tosin valitsen mieluiten vuohenjuustokanaa maalaisperunoilla ja dipillä, mmmmmm), vetää päälle vähän karkkia ja jäätelöä. Vapaasyöntipäivänä olen helposti syönyt jopa 8 sämpylää, hedelmäsalaattia, pullaa, keksejä ison pizzan, banaanilettuja, puoli litraa jäätelöä, pussillisen karkkia. Toki moisina mätystämispäivinä olen aivan taju kankaalla. Käytännössä vain herään syömään ja muuten nukun huonoa oloani pois. Mutta I can do it! Tällaisia tosin ei kannata kovin usein harrastaa. Kerta viikkoon moisella mätystämisruokavaliolla nostaisi varmaan viikkokulutuksen aivan uusiin sfääreihin!\nOdotan arkiruokailuihin palaamisessa sitä, että vaihtoehtoja on enemmän, eikä kaikkea tarvitse käyttää puntarin kautta. Silmä on kyllä ruokavalion noudattamisen myötä hyvin harjaantunut määriin, eikä lautaselle tule enää kauhottua sitä 400g pastaa, kun tietää miten onneton ruikulimäärä joku 50g pastaakin kypsänä on. Thaikkuruokaa, laatikkoruokia. Kastikkeita! Perunamuusia. Lämpimiä voileipiä. Mmm. Varaa valita! Ja hedelmiäkin saa popsia! Tai tempaista ravintolaan syömään, jos mieli tekee.\nRuoka-aineet tulevat säilymään pääosin puhtaina. Valmisruokia meillä ei käytetä milloinkaan, joten ne eivät ole tekemässä minkään sortin comebackia. Mutta juurikin maustamista kermoilla, maustetahnoilla ja kookosmaidolla odotan jo kovasti. Saa ruokaan vähän enemmän makua ja iloa. Nyt ovat pannassa nekin. Olen ihan innolla tutkinut yhteistyökumppanini Foodinin herkkuvalikoimaa ja sormet syyhyten odotan, että pääsen käsiksi kattavaan raakasuklaavalikoimaan…\nDieetilläni ruokavalioon kuuluu enemmän lihatuotteita, kuin haluaisin syödä. Aionkin dieetin jälkeen vähentää lihansyöntiä. Esimerkiksi leikkeleiden määrä putoaa puoleen tai ne jäävät kokonaan pois ja lihankulutusta pyrin vähentämään puoleen. En ole mikään suurin lihan ystävä, enkä halua myöskään syödä sitä eettisistä periaatteista. Näillä nyt kuitenkin mennään tämä dieetti ja tulevaisuudessa mietitään muita kuvioita. Monesti valmennuspuolelta tulee aika nihkeää vastaanottoa, jos lihaa ei halua ruokavaliossaan käyttää. Enemmän voitaisiin kyllä panostaa ateriasuunniteluun. Onhan sitä täysvegaaneita kehonrakentajiakin, että tuota… Minä mieluummin pussailen eläviä töpselineniä, kuin nuoleskelen niiden ruhoja. Onpas kiva jäystää toisen kankuista vuoltuja siipaleita. Yh.\nHerkut! Minä rakastan herkkuja. Rakastan ylipäätään ruokaa ja syömistä, ellei jo tullut selväksi. Burps. Onneksi kohta on välipala-aika! Himot menevät kausittain ja nyt kesällä olen huomannut, että jäätelö on ehdottomasti kovin juttu, mitä mieli halajaa. Tankkauspäivänä herkuttelinkin sallitusti jäätelöllä ja aitaivassaaakelihuhheijaa miten hyvää ja kermaista se oli. Rakastan myös yli kaiken riisipuuroa kanelilla ja sokerilla. Uusi himotteluaihe ovat letut. En muista, että olisin ikinä tykännyt äärimmäisen paljoa letuista, mutta Haraldissa keväällä nautitut räiskäleet olivat niiiiin hyviä, että jäi kyllä himo. Karkit maistuvat, juustokakut maistuvat, suklaa maistuu, juustot maistuvat. Ja olen varsin perso pizzalle, friteeratuille hedelmille sekä karjalanpiirakoille ja munavoille. Oikeastaan tykkään kyllä kaikista herkuista ja vähemmän herkuista, mutta marsipaanit, marmeladit, Budapest-karkit, liköörikonvehdit, tylsät keksit ja TV-mix pussin siniset palleropylpyrät voi puolestani tuhota joku muu. Joskin – kyllä minä pahimmassa himotuksessa pylleröin nekin parempiin suihin… En ole liian ronkeli!\nEli sikäli, en nyt aivan uppoa tällaiseen muottiin raikkaasta fitnessbarbiesta, joka pupeltaa salaattia, kanaa ja sitätätäjatuota todella pahaa mutta ah-niin-terveellistä wc-raikastimelta maistuvaa viherpiiperöä. Jos en lihoisi, eläisin kakuilla, suklaalla, voilla ja karjalanpiirakoille. Koko satsi alas Pepsi-Maxilla, glögillä, kaakaolla ja simalla, niin ai että! Slurps!\nNyt kun olen tällainen purkkeja raahaava epämieluisa ruokavieras, ajatellaan helposti, että olen jotenkin todella tarkka nillittäjä ruoan suhteen. Väärin meni. Luultavasti olisin pahempi rasvat suupielissä maiskuttava porsas kuin kauhistelijat yhdessä. Moni ei usko, että minä olen kykeneväinen vetämään sellaiset satsit ruokaa, että perheemme isokokoisin hujoppi ei enää jaksa ja kaapii omia jäätelönrippeitään minun kulhooni. Nyt siellä näyttöjen äärellä rastitellaan väkäsiä syömishäiriön oireet kohdasta, kun väitän kirkkain silmin, että rakastan herkkuja ja leivon vaikka samalla näännytän itseäni. Makes sense, no?\nValitettavasti lavakuntoa ei saa mätystämällä juustokakkua. Tekisin sen heti, jos homma olisi sen verran simppeliä. Teinpä nimittäin vastikään juhannukseksi samanlaisen herkkutekeleen tuliaisiksi kuin ystäväni polttareihinkin ja sen olisin voinut syödä jo silmilläni. Tämän paakkelssin syönnin jälkeen voikin laittaa 0 rasvaprosentin perään. Mutta minkäs teet – kaikkien sanojen mukaan parasta kakkua! Kisojen jälkeen tätä on epäilemättä tyrkyllä.\n”Oon sisäsesti kaunis mä söin just ruokaa\nSeuraava pulma mistä lisää syötävää”\nJa pieni kurkistus kuntoon.\nAvainsanat: dieetti haaveilua ruokavalio\n4 vastausta artikkeliin “Haaveilen tyhjästä ruokakomerosta.”\nMiten ihana postaus! Niin aito!\nMuistan kun olin ite sen 3kk laihtumishommissa, himoitsin vaaleaa leipää ja margariinia!! Slurps vaan, vesi kielellä tuijotin leipomaani ranskanleipää.\nMut oikeesti, tosi helluskaa ku oot tommonen pieruille haiseva kävelevä parsakaali ja ja kuolaat pullaa. <3 ootan niin himoissani täällä sun debyyttiä lavalla!! Huraa!!!\nJa siis toivottavasti niinku älysit että toi pieruhaju liitty siihen parsaan. 😀\nAAAAWWWWW!! Ihanaa, että löytyy muitakin ihmisiä, joihin uppoaa hullut määrät ruokaa(HERKKUJA) ja itseltään tajun kankaalle syöminen ei ole ongelma. Ihana lähteä treffeille, kun syö enemmän, kuin treffikumppani tai pitää joku yhteinen leffailta ja yrittää säästää toisellekin jotain leffamässyjä. 😀\nJa täälä sama, jos en lihoisi niin olisin maailman suurin possu filmtownin/makuunin kilon irttaripussi kainalossa, friteerattu sipulirengas, kana, possupallero vuori, ranut, bbq kastike ja 3litran jäätelö paketti nenän edessä eikä niiden tuhoaminen nanosekunnissa olisi suurikaan haaste. Hahhah.\nOmnom näyttääpä hyvälle toi kakku!! Reseptiä saisko?\nMääki voisin elää karkeilla , leivällä, voilla ja karjalanpiirakoilla jos vaan ei kilot kerääntyis <3\nNo jo on tässä bloggaaja, kun käy tällaisella viiveellä vastaamassa 😀\nMun kakut syntyy aina ihan päästävedetyilla resepteillä. Tuossa kakussa on muuten sitten varmaan 3000kcal.\n100g mansikka-suklaata (Fazerin maitosuklaa jossa mansikkarouhetta)\n250g vaahtoutuva vaniljakastike\nEli muussataan keksit ja tarpeen mukaan lisätään hieman rasvaa seokseen. Suola on ehdoton, eli keksipohjasta tehdään hieman suolainen. Taputellaan keksimurska irtopohjavuoan pohjalle ja laitetaan jääkaappiin. Leikataan mansikoista viipaleita ja vuorataan vuoan reuna mansikoilla. Rouhitaan isoksi rouheeksi suklaa + mansikoita ja heitellään pohjan päälle.\nSekoita täyte. Vatkaa valkuainen erikseen ja lisää se vaahdotettuun vaniljakastikkeeseen. Sekoittele kevyesti, lisää mascarponet sun muut. Heitä täytteeseen valkosuklaa joko sulatettuna tai rouhittuna. Mausta vanilja-aromilla. Sitä saa laittaa reilusti. Sokeria oman maun mukaan. Liivatteita 4.\nKaada seos varovasti pohjan päälle. Varo, etteivät reunusmansikat kaadu. Anna hyytyä ja koristele vielä suklaalla, mansikoilla, miten vaan.\nNAMMMM! Mascarpone tuo ihanan kermaisuuden, vanilja-aromi korostaa makua. Ja suolainen pohja saa himoitsemaan tätä lisää.


Totto verkkokaupasta osoitteessa Motardinn\nKAIKKI ( Totto )\nTotto Reppu Gilera\nVarmista, että löydät parhaat Totto - tuotteet valikoimastamme. Ostosten teko ei voi tästä helpommaksi muuttua: selaile tuotteita verkossa ja valitse ostoksesi ovellesi toimitettaviksi. Suurin osa tuotteistamme lähetetään 24 tunnin sisällä tilaamisesta. Totto:in valtuutettuna jälleenmyyjänä, meillä on laaja tietämys tuotteistamme, ja voimme antaa tarvittaessa neuvoja tuotteiden käytöstä. Saat meiltä parasta palvelua, juuri kun tarvitset sitä. Osta erittäin kilpailukykyiseillä hinnoilla Moottoripyörät-varusteetn varusteita motardinn myymälässä. Uskomme, että suurin osa tyytyväisyydestä syntyy siitä, että tiedät maksutietosi pysyvän salassa ja tiedät ostosten tekemisen olevan täysin turvallista. Haluamme sinun olevan 100% tyytyväinen ostokseesi. Jos tämä ei kuitenkaan riitä, voit palauttaa ostoksesi 30 päivän sisällä. Jos sinulla on vielä kysyttävää, ota yhteyttä ystävälliseen asiakaspalvelutiimiimme, he auttavat sinua mielellään!


Kirjojen keskellä: Vihan ja rakkauden liekit\nKirsi Hietanen/Kirsin kirjanurkka 18. maaliskuuta 2015 klo 6.03\nMinusta tämä oli todella koskettava tietoteos. Ensinnäkin aiheesta olen lukenut hyvin vähän aiemmin, ja toiseksi Tammisaaren kasarmialue on aika lähellä asuinpaikkaani. On kummallista, miten paikkaan suhtaudutaan kaksijakoisesti. Toisaalta historian synkät varjot ovat sen kohdalla pikimustat, toisaalta se on aivan arkinen armeijan kasarmialue, jonka työpaikoista koetetaan pitää kiinni.\nKirja on myös mainiota taustoitusta Kuopio-sarjalle, erityisesti Mustille morsiamille ja nyt Graniittimiehelle. Harmittaa, että olen oman kappaleeni jossain vaiheessa lainannut maailmalle ja se on sinne jäänyt. Toivottavasti hyvään kotiin :D\nMaija 18. maaliskuuta 2015 klo 11.24\nKirsi, Kähkönen kyllä osaa pukea asiat sellaiseen muotoon, että ne eivät voi olla koskettamatta. En tiedä, onko asenne sisällissotaan ja sen jälkivaikutuksiin muuttunut minkä verran, mutta toivoisin ettei aiheesta enää vaiettaisi kouluissakaan.\nVoi, toivottavasti kirjasi löytäisi takaisin kotiin!


NFL Play 60 - Suomen Amerikkalaisen Jalkapallon Liitto ry\nNFL Play 60 —\nLapsuusiän lihavuus on USA:ssa huipussaan. Lähes joka kolmas lapsi tai nuori on Yhdysvalloissa lihava tai ylipainoinen. Liikunnan tuottamat fyysiset, psyykkiset sekä sosiaaliset hyödyt ovat hyvin tiedossa. Aktii-vinen lapsuus antaa eväitä aktiiviseen aikuisuuteen.\nAmerican Heart Association ja National Football League ovat yhdis-täneet voimansa ja luoneet PLAY 60 Challenge -ohjelman, joka pyrkii innostamaan lapsia 60 minuutin liikkumiseen koulussa ja kotona. Se korostaa myös koulun kannustavaa roolia matkalla liikunnalliseen elämäntapaan ympäri vuoden.\nKampanjaa on jalkautettu ja markkinoitu hyvin kattavasti alakouluihin. SAJL Nuorisopäällikkö tutustui Amy Parks Elementary Schoolissa Heath, Texasissa kampanjaan, jossa liikuntatunnilla käytettiin Play 60 -ohjelmaa. Ohjelma sisältää koulutunnilla käytettäviä jumppahetkiä, aplikaatioita, haasteita, materiaaleja.\n3-5 minuutin liikuntatuokioita oppitunneille\nFitness Facts or Fiction – NEW\nSleep + Physical Activity > Stress – NEW\nSpell Your Way\nPhysical Activity- Read All About It\nShort Story Starring the ’Human Body’\n60 Second Showdown – NEW\nGarden Growing While on the Move – NEW\nScreen Time vs. Physical Activity Time\nGraph Your Goals\nGraphing Our Goals\nHeart Health Monitor Math\nBrain Power – NEW\nForce, Motion and Play – NEW\nDoes Physical Activity Really Make You Healthier\nPump You Up: Exploring Other Areas of Fitness\nWhat Happens When You Move: A Look at Cardiovascular Health\nActive Transportation – NEW\nHistory of the NFL and NFL Play 60\nOur Challenge: A Look at the Obesity Epidemic In America\nRandom Acts of Kindness – NEW\nDash Drop React\nSteppin Across States\nSports and Physical Activity for All – NEW\nWater World – NEW\nThe Influence of Science and Technology in Sports


Pienokainen/ Kullanmuru vaunuverho – Momel\nEtusivu / Yleinen / Pienokainen/ Kullanmuru vaunuverho\nPienokainen/ Kullanmuru vaunuverho\nOsasto: Yleinen Avainsanat tuotteelle Fuksia, Galaxykukka, Hihaton, Interlock, Musta, Pop, Rock, Tunika\nTuote valmistetaan tilaustyönä. Voit valita mallin, koon sekä kuosin (kaikista niistä kankaista, jotka kangastuotevalikoimasta löytyvät). Näin saat juuri itsellesi mieluisan vaatteen eikä tarvitse kuormittaa ympäristöä suurilla vaatevarastoilla, jotta jokaiselle löytyisi mieleinen vaate.\nVoit valita kanttauksen värin kommentoimalla lisäkenttään: pinkki, v.vihreä, musta, harmaa, luonnon valkoinen.\nToimitus: Kankaat menevät painoon 9.1. ja viimeinen ennakkotilauspäivä on 31.12.\nPainosta kankaat tulevat toivon mukaan parin viikon sisällä. (Aiemmin toimitusajat ovat myöhästyneet joka kerta noin pari viikkoa). Toivomme kankaiden olevan saatavilla viimeistään tammikuun lopussa. Ennakkotilatut kankaat postitamme heti kankaiden tultua. Sen jälkeen esipesemme ja leikkaamme kankaat ennakkotilattuihin vaatteisiin ja ompelijamme ompelevat ne saman tien.\nTuotevalikoimamme laajenee, mutta perusperiaate ympäristön ja tekstiilijätteen synnyn vähentämisenä jatkuu. Jatkossa pystymme tarjoamaan nykyistä laajemmat ja monipuolisemmat tuotevalikoimat materiaaleineen ja kuoseineen, kun tuotteemme painetaan jopa vaatekappale kerrallaan toiveiden mukaan eikä tarvitse varastoida suurta määrää kuoseja ja materiaalejakaan. Toivomme jokaisen löytävän itselleen sen oman tuotevalikoiman, jotta kestävät kulutusvalinnat eivät jää kiinni asun tai tuotteen mielekkyydestä.\nTämän hetken materiaalivalikoimaan kuuluu Kotimainen Interlock luomupuuvilla\nKotimainen Interlock, musta Oksa mintulla pohjalla


B-pojat (2003) - ISB klo 14 (4 - 1)\nFBC Remix vs. ISB\nJännitys näkyi pelaajien otteissa pelin alkupuolella. Pallo pomppi lavassa ja syöttely oli hermostunutta. Tämän vuoksi muutaman kerran ajatukseton summasyöttö oli koitua kohtalokkaaksi, mutta Hankonen maalillaan oli valppaana. Avopaikasta tykittämään päässyt vastustaja pysähtyi Aleksin jalkatorjuntaan. Viimeinen terävyys oli vielä hieman hukassa, eikä Remix oikein saanut peliään kulkemaan, vaikka muutaman tilanteen sai luotuakin. Omassa päässä sitten myöhemmin verkko heilui, kun vastusja sai pallon keskialueella ilmaiseksi löysähkön pelaamisen vuoksi. Remix kuittasi tämän kuitenkin nopeasti luoden painetta Ilmajoen puolustukseen. Nikon hyvä poikkisyöttö tavoitti Ronin, joka latasi suoraan pallon yläkulmaan komealla vedolla. Remix oli herännyt mukaan peliin ja otti erän lopun hallinnan itselleen.\nPoikien peli parantui selkeästi ja maalitilanteita alkoi tulla enemmän. Avauspelaaminen oli silti vielä hieman kohmeessa ja vastustaja pääsi karvaamaan Reixin puolustusalueella palloa ja sai luotua näistä pari pahaa tilannetta. Erän puolivälissä pojat takoivat pari maalia. Nopea liike ja hyvä syöttöpeli sai vastustajan puolustuksen sekaisin, joista Roni ja Niko tehtailivat Remixin johtoon. 2-1 osumassa Ronin matala veto otti jostain kimmokkeen ja pomppasi sopivasti maalivahdin jalan yli. 3-1 oli hieno yhteistyö Erkkilän, Nikon ja Ronin välillä. Erkkilä kaarsi maalintakaa suojaten palloa ja Jätti sen kulmaan Nikolle. Niko laittoi laidan kautta syötön Ronille, joka sivalsi suoraan syötöstä pallon ohi hölmistyneen maalivahdin. Erkkilä teki tilanteessa hyvän maskin juuri oikeaan aikaan, joten maalivahti ei nähnyt palloa ollenkaan.\nRemixin lähti viimeiseen erään siis johtoasemasta ja pyrki sen siinä myös pitämään. Syötöt olivat maltillisempia ja pelissä oli enemmän ajatusta. Taktiikka puri hyvin, sillä vastustaja ei päässyt hallitsemaan pallollista peliä. Remix puolusti omaa maaliaan hyvin ja loistavia torjuntoja esittänyt Hankonen napsi kaukovedot hyvin. Muutaman vaarallisen paikan iSB sai tehtyä, mutta Antti onneksi ehti pallon eteen. Erää oli pelattu reilun kuusi minuuttia, kun Antti antoi vapauttavan syötön Nikolle. Niko viiletti laitaa vauhtiin ja lähetti pallon kohti maalia. Sen verran kova veto oli, ettei maalivahti saanut sitä vangittua hanskaansa vaan suhahti läpi ja Remix otti avausvoittonsa lukemin 4-1.\n0 - 1 08:14 Tiitus Ahokas Reko Krapu\n1 - 1 09:44 Mäenpää Roni Mäenpää Niko\n2 - 1 21:13 Mäenpää Roni Mäenpää Niko\n3 - 1 25:14 Mäenpää Roni Mäenpää Niko\n4 - 1 36:26 Mäenpää Niko Mäki-Reini Antti\nHankonen Aleksi : 18 torjuntaa\nEmil Ojala: 13 torjuntaa


Yksi onneton tarina: Seitsemän vuotta\nLähettänyt Henna Kyllönen klo 0.19\nKrista 18. lokakuuta 2013 klo 0.45\nIhana <3 voimia paljon sinulle <3 ja onnea teille <3\nAnonyymi 18. lokakuuta 2013 klo 3.36\nNinnu, sinulla on kyky kirjoittaa sujuvasti. Tekstiäsi on ilo lukea. Iloa tähän juhlapäiväänne sinulle ja miehellesi.\nUskon, että saat itsekin voimaa siitä, että pystyt analysoimaan tilannettasi. Et varmaan arvaakaan, miten paljon sinulla on tuntemattomia lukijoita, jotka ajattelevat sinua.\nAnonyymi 18. lokakuuta 2013 klo 5.02\nOlen alusta saakka lukenut sinun blogia ja joka päivä käyn seuraamassa oletko taas jakanu ajatuksiasi meille lukijoille. Oot todella vahva persoona, moni ois lannistunut tuossa tilanteessa. Ihana ku löydät positiivia puolia pienistä asioista. Toivon sinulle paljon jaksamista ja kaikkea hyvää. :)\nPaula Posio 18. lokakuuta 2013 klo 7.14\nLämpimät onnittelut teille vuosipäivänänne <3 Netin maailma on ihmeellinen, sen välityksellä mekin löysimme toisemme ja muutin toiselle puolen Suomea.\nAnonyymi 18. lokakuuta 2013 klo 13.33\nAnonyymi 18. lokakuuta 2013 klo 14.18\nOnnea ja kaikkea hyvää elämäänne!!\nAnonyymi 19. lokakuuta 2013 klo 2.56\nOikein paljon onnea teille! Hyvä, että sinulla on mies tukenasi. Kaikilla ei ole miehen valinnassa käynyt yhtä hyvä "tuuri"\nAnonyymi 19. lokakuuta 2013 klo 9.11\nOnneksi saatte viettää vuosipäivää yhdessä! Toivon teille monia kymmeniä yhteisiä vuosipäiviä :)


Parmaco laajentaa Pyhäjoella - Parmaco\nLainattavien rakennusten käyttö kasvaa nopealla tahdilla. Parmaco ja Pyhäjoen kunta ovat sopineet tonttikaupasta, joka mahdollistaa tuotannon kasvattamisen ja kehittämisen Pyhäjoella. Ensimmäisessä vaiheessa varastotiloja kasvatetaan. Tehdasalue suunnitellaan niin, että myös tuotantotilaa on tarvittaessa mahdollista laajentaa.\n– Työllistämme nelisenkymmentä henkilöä ja lisäksi sähkö- ja LVI-puolen alihankkijoita. Parmaco on investoinut aiemmin muun muassa varastohalliin ja uuteen toimistorakennukseen. Uudet sosiaalitilat rakentuvat 2017-2018, kertoo Parmacon Pyhäjoen tehtaan tuotantopäällikkö Juha Hourula.\n– Tonttikauppa on selkeä jatke tuotannon kehittämisessä Pyhäjoella. Olemme tyytyväisiä, että Pyhäjoen kunnan kanssa tehty hyvä yhteistyö jatkuu ja mahdollistaa tuotannon jatkuvan kehittämisen. Teemme talviaikaan rakennuksia varastoon, joten uusi varastoalue on meille tärkeä. Se mahdollistaa tasaisemman tuotannon ympäri vuoden ja on tärkeä myös siksi, että lainakohteiden koot ovat kasvaneet. Valmiit rakennuselementit vaativat paljon tilaa, kertoo Parmacon toimitusjohtaja Ossi Alastalo.\n– Iloitsemme Parmacon liiketoiminnan menestymisestä. On hyvä, että voimme edesauttaa yrityksen laajenemista tällä tonttikaupalla, toteaa puolestaan Pyhäjoen kunnanjohtaja Matti Soronen.\nParmacolla on parhaillaan tekeillä isot kouluhankkeet mm. Lahden Mukkulaan (6000 m2) ja Ruotsissa Halmstadiin (13 000 m2).


Finnwatch: Valio korjannut ongelmiaan Thaimaassa – Kansan Uutiset\nFinnwatch: Valio korjannut ongelmiaan Thaimaassa\nKansan Uutiset 10.2.2020 10.50\nYritysvastuuta seuraava kansalaisjärjestö Finnwatch julkaisi keväällä 2019 raportin siirtotyöntekijöiden oikeuksista Valion alihankintaketjuissa Thaimaassa. Raportti paljasti vakavia ongelmia ja laittomuuksia ananasmehua ja ruokakermoissa käytettäviä sakeuttajia tuottavilla tehtailla. Siirtotyöntekijöiltä oli peritty korkeita rekrytointimaksuja eikä kaikkia palkkoja ja ylityökorvauksia ollut maksettu.\n– Molemmat Finnwatchin tutkimat tehtaat ovat muun muassa ryhtyneet toimenpiteisiin siirtotyöntekijöiden entistä vastuullisemman rekrytoinnin varmistamiseksi ja tehostaneet omaa vastuullisuusvalvontaansa, sanoo Finnwatchin tutkija Anu Kultalahti järjestön tiedotteessa.\nJo tapahtuneiden vahinkojen korvaamisesta ei kuitenkaan ole sovittu Valion ja sen alihankkijoiden kesken.\nValio vastaa lisäkustannuksista\n– Valio ansaitsee kiitoksen siitä, että se on kertonut olevansa valmis ottamaan korjaavista toimenpiteistä aiheutuvat mahdolliset lisäkustannukset huomioon tulevissa hintaneuvotteluissa tavarantoimittajien kanssa, Finnwatchin Kultalahti sanoo.\nPuhtaita papereita Valio ja sen alihankkijat eivät toimenpiteistään kuitenkaan saa. Vahinkojen korvaamisesta, kuten esimerkiksi jo maksettujen rekrytointimaksujen kompensoinnista siirtotyöntekijöille, ei ole sovittu Valion ja sen alihankkijoiden kesken.\nLisäksi Finnwatch peräänkuuluttaa yrityksiltä selkeää sitoutumista olla perimättä siirtotyöntekijöiltä jatkossa mitään rekrytointimaksuja.\n– Euroopan unioni on ilmoittanut olevansa halukas aloittamaan uudet vapaakauppaneuvottelut Thaimaan kanssa. Työelämän oikeuksien kunnioittaminen ja kansainvälisten sopimusten ratifiointi Thaimaassa tulee asettaa ehdoksi sopimusneuvottelujen etenemiselle, Kultalahti sanoo.\nFinnwatch julkaisi maanantaina seuranta-artikkelin Valion korjaavista toimenpiteistä.\nKun pääurakoitsijaajautuu konkurssiin: ”Suuri ongelma on, ettei alihankkija voi vaatia tilaajalta saataviaan”\nKansan Uutiset 9.11.2021 10.14


Hehehe, tuo muusikoiden.net-juttu hauskuutti minua. Laulajan ääni myös aika hmmm, alakuloinen..:)\nen vaan jaksais lähteä kommentoimaan tällasta. jos jotain tosissaan tehdään, niin sitten.\nKiva tarina, mutta taustoihin olisi voinut ehkä hieman panostaa jotenkin.\nSanattomaksi vetää tämä totuudellinen otatus. Mut joo, antaa kavereitten sanoa ne sanat; niin ne kommentit menee eteenpäin...\nTylsä biisi, mutta se on vain minun mielipiteeni. Positiivista on monologi sooloista, hyvä.\nTarinan mukaan: kerran studiooni eksyi entinen vankilakundi, joka halusi kertoa tarinansa. Annoin hänelle mikrofonin ja kuuntelin, kuinka alas ihminen voi mennä (vielä ilman efektejä ;-) Soolon aikana biisi tot(tis)uus paljastuu... Tämä ei siis ole otsa rypyssä tehty teos :-)\nIhan hauska veto, vaan ei kelpaa hevarille.\nRummut ja kitara jäävät hieman liian vaisuiksi. Eipä tästä paljoakaan saa irti, laulajan ääni on kuitenkin tällaiseen sopiva.\nemmätiiä. Musta tuntuu että oon kuullut tän tarinan (tai öbaut saman) ja soundillisesti / laulullisesti ei oikein kolise...\nHyvä idea ja hauska tarina. Tällaisena vetäisynä todella toimiva. Eihän tämä musiikkia ole tai se ei ole pääasia mutta ei se mitään.\nOlipas melkoinen pläjäys. Kovasti kyllä tarinointi huvitti. Mitähän Rautavaaran Tapsa sanois biisistä, samantyyppistä tarinaa oli tarjolla. :D\nTylsä biisi. En tykkää. Liian karaoke. Masentaa.\nKertoo todella surullisen ja koskettavan tarinan. Tällaista sielukkuutta kuulee harvoin. Tulee mieleen legendaarinen Karate-Pekka.\net oo Vesa Matti Loiri... joo hyvin oudon kuullonen tausta ja sanat oli myös vähän oudot...\nSanoituksessaan Ahti Lammen ja Tapio Rautavaaran menestysesityksiä näppärästi lainaileva kappale voisi mennä melkein täydestä, ellei puheosa ja siihen sisältyvä yritys imitoida jälkimmäistä alleviivaisi vitsiä. Laulusuoritus on muuten oikein onnistunut uskottavaa mörinää myöten, ja leppoisassa sävelmässä on riittävästi tarttuvuutta, jotta tästä voisi tulla sopivissa olosuhteissa jopa jonkinmoinen hitti.\ntohtori ruuvilta tais tipahtaa viiminen ruuvi kun teki tän.. :P\nMahtavaa kamaa. Kaljajatsia. Onko vähän kliseiset sanat, häh? Tässä on samaa henkeä kuin Dirty Clubissa, paitsi että jm. on erittäin kuumaa tavaraa. Tämä ei. Toisaalta tällaista kakkaa tarvitaan. Ja tämä tuo huippuhenkeä kommenttiringin muutenkin helvetilliseen tarjontaan. Joo, kiitti jätkät.\nTohtorin olisi nyt syytä päättää - kun tästä on useampaan otteeseen tullut mainittua - onko mukana rummut vai jättääkö ne kokonaan pois. Suuri epäbalanssi tuolla miksauksen puolella: rumpuja ei kuulu ollenkaan ja laulu lähestulkoon peittää kaiken muunkin alleen. Tietystikin jatkuvasti kaikki on tolkuttamassa että laulu pitää vetää tappiin, mutta itse kuulun eri koulukuntaan. Laulu on yksi instrumentti muiden seassa, ja niiden pitää kaikkien olla suunnilleen tasavolyymilla mukana, minusta - ja jos jotain ei kuule lain, on se turhaan mukana.\nItse biisihän on genressään hyvin istuva, melodioiltaan toimiva (joskin stemmat - liian efektoidut - hiihtelee hiukan eri latuja leadin kanssa...) ja soinnutukseltaan myös - liiankin konventionaalinen meikäläiseen makuun. Kaava on selvästikin hallussa - nyt sitä pitäisi lähteä rikkomaan.\nTämä on kyllä selvästi elävästä elämästä tehty biisi. :) Hyvät sanat ja asiallisen karhea tulkinta, joissa kuuluu laitapuolen kokemus. Hyvä läppä toi soolon päälle tehty spiikki ja lopussa tulee vielä ghostie pad (järkyttävää, järkyttävää... pidetään toisiamme kädestä...). Pakko antaa kymppi, niin harvoin huumoribiisit ovat oikeasti yhtä onnistuneita kuin tässä tapauksessa.\nTämä on osoitus siitä, että karismaattiseen biisiin ei tarvita mitään muuta kuin kitara ja karu ääni. Omalla tavallaan erittäin hyvä teos. Oikeastaan tämä saa aika lailla sanattomaksi... tuo puheosuus on kuin piste I:n päälle...\nOlipas aikamoinen biisi...ihan hyvä veto! Kyllähän tämä vetää suuta hevosenkengälle!\nei ehkä mun tyyliin sopiva mut ehkä toi menis sopivassa fiiliksessä..\nXDXDXD...vittu et nauroin koko biisin ajan! :D..onnee ja menestystä...heh .)\nJoo joo, ei tehty otsa rypyssä. Mutta en itse löydä tästä hauskaa vitsiä.\nVanhoja teemoja pyöritellään uudestaan, eikä mitenkään uudella tavalla omaperäisesti.\nNo joo, toki tuo kertsin vitsi oli ihan osuva varmaan joillekin sieluille.\nAarne Tenkanenko se sieltä mörisee? Ei sentään. Tästä ei irtoa sellaista huumoria, ihan. Onneksi ei lopulta ole edes yritetty tehdä mitään monimutkaista. Keep it simple ja jotain. Mut hei! Antakaa muidenkin soittaa, heh!! Rennolla meiningillä loppuun asti.\nonpa komia bassoääni. :) ja siellähän tuli se vanha totuuskin että "anna biiseissä muillekkin tilaa". hittikamaa!\nMulla tuli mieleen Rosvo roope kappale ja aivan varmasti ihan ilman järkevää syytä. Pitäisi ihan kuunnella muutkin kappaleesi jotta voisi muodostaa kokonaiskuva musiikistasi. Näin yksinäisenä kappaleena aika ..öö mystinen\nEi tämä kyllä nyt toimi mulle ollenkaan. Itkettää välillä, vaikkei otsa rypyssä olekaan tehty. Kuulostaa Tapio Rautavaaran Korttipakalta, joka on ehkä korneimpia juttuja maailmassa. Laulu on melko hutera ja horjuva, liikutaan liian matalalla alueella laulajalle.\nVai niin...Tää on vähä niinku joku säestetty kuunnelma :D Tuomari Nurmion suuntaan tässä kai mennään. Mukava huuliharppu siellä oli :) En kyllä osaa arvostella numeroin.\nRento Juice Leskisen mieleen tuova biisi. Vähän ois voitu hioa ehkäpä. No harjoittelua vaan niin kyllä se siitä lähtee aikanaan\nMielenkiintoinen tosiaan, ääneen saatu kokemuksen maltainen virne. Hieno kuvio tukee kappaleen muuta sisältöä.\nAika hupaisa laulu. Toimii kai, ainakin kerran hauskuutena. tuota kosketinsoitinta ois voinu tuoda hieman esille enemmän, sen saundi vaikuttaa hyvältä.\nNo joo. En yleensä lämpee huumoribiiseihin mutta tässä nyt oli jotain sentään. Toinen säe alkaa jo puuduttaa pahasti.\nJoo ei ole Arska Tenkasta voittanutta.\nLaulaja nostaa kyllä hymyn huulille - mainio bassoääni! Biisi on sävellyksenä aika ohut, mutta plussaa tulee riittävästä kaiun käytöstä!\nIdea on hyvä! Lauluääni on makee, matala. Ehkä syvyyttä sanotukseen? Pientä tulkintaa, nyt oli vedetty aika varman päälle. Soitto oli hyvä, mutta tasapaksu. Kliimaksit puuttu kokonaan.\nDibbaDabba. Taustat toimii kyllä. Ei tää jaksa oikein kiinnostaa. Hiukan tylsä. Ei mun musaa, vaik idea kuulostaa ihan mielenkiintoiselta.\nKauhee kaiku noissa vokaaleissa. Tulee kyllä ihan vankila mieleen. En jaksa naurumusiikista innostua, oon sen verran tosikko musiikin suhteen. Tää on vähän että joo.\nZombo Bobolous 03.12.2005\naivan turhat nuo taustalaulut. tulkinta ei kaipaa enää mitään. hieman on pitkä veto, mutta hauskahan se\nJoo, ei ihan irtoa mulle tämä biisi. Erittäin vahvasti Leonard Cohenin mieleen tuova biisi... Siitä plussaa.\nHuh, mitä kamaa. Tuo ääni on niin porno, ettei tätä oikein voi alaikäiset kuunnella. Tavallaan tällainen suomalainen keski-ikäinen versio Nick Cavesta. Aika mielenkiintoinen kokemus.\nKoskettava tarina. Mainio tuo soolo.\ntaustalla hämmennystä luo outo syntikkamelodia.\nTommy Loose 02.12.2005\nTodellista elämäntarinaa mukavalla tausta musiikilla. Rautavaara lauleskeli aikoinaan samasta teemasta!!\nOnks noi napsaukset tahallaan noin epätempossa? Laulu ainaskin kuuluu ja sanoista saa selvää. Pohja sitten vähän häviääkin. Huumoria tämä lienee yrittää olla. Ei tosin kauhiasti naurata.\nhieno vicky ääni laulajalla sanat on ihan hyvät kyl täst 8 voi antaa\nYmmärrän, että kappale on huumoripohjalta tehty, mutta ei tästä kyllä saanut mitään irti. Laulajan ääni tosin oli mukavan matala ja sopii sinänsä biisiin hyvin.\nVokaalit ois voinu olla vielä enemmän puhemaiset. Sanoitukset aika kliseiset, mutta ihan hauskat. Taustat svengaa hyvin, siellä on mukavia pikkujuttuja, muttei vie liikaa huomiota. Vaikkei oo ry(y)pysä tehty, tätä jaksaa kunnella yllättävän kauan.\nJumaleisson, menee niin alas että korvissa paukkuu! :) Vaikka laulu onkin mataluutensa ansiosta varsin omaperäinen, se on mielestäni liian kovalla verrattuna bändisoitantoon. Soittimien kuunteluun joutuu todella keskittymään jos meinaa saada selvää mitä ne soittavat.\nOlisi itseasiassa aika mielenkiintoinen kokemus olla kuuntelemassa tällaista tuopin ääressä jossain alan kapakassa, voisi olla tietyllä tavalla hyväkin fiilis. Plussaa muusikoiden.net -viittauksesta. :)\nToni Solo 01.12.2005\nRuuvipuoli ei oikein yllä Groove-osaston tasolle ainakaan fiiliksessä ja svengissä. Tässä äijä-romanttisessa biisissä rekkamies-Cohen tapailee sielujen syviä tuntoja Suomen ensimmäisen rap-hitin, Korttipakan, hengessä ja J.J. Calen tunnelmissa. Noo tämä oli tällainen...\nhauska balladi... vankilakundi on loistava!\nEi mulla nyt tästä oikein olisi sanottavaa. Kun ei haukkumaan viitsi ruveta. Tai no.\nTämä oli aika iskelmää. Ja melodia meni liian alas tuolle laulajalle. Ei kuulostanut kivalta.


28.04.2017 Uutiset Tuomari Nurmio\n”Yllättävät musiikilliset käänteet ovat olleet Tuomari Nurmion neljän vuosikymmenen salaisuus, mutta Dumarillumareilla hän pikemminkin palaa keskeisimmälle osaamisalueelleen.”\n****/Jarkko Jokelainen, Helsingin Sanomat\n”Henkilökohtaisessa arvioinnissa albumin rohkenee jo nyt nimetä Suomen itsenäisyyden juhlavuoden viralliseksi levyksi.”\n*****/Pertti Ojala, Soundi\nKuuntele Dumarillumarei täältä: https://lnk.to/xVJaO\nNurmion omin sanoin Dumarillumarei onkin täyslaidallinen kadunmiehen filosofiaa, suurella ja rennolla otteella.\nSoundi –lehden levyarviossa Dumarillumarei nostettiin yllättäen Suomen itsenäisyyden juhlavuoden “viralliseksi äänilevyksi” .\n”Tämä teema ei ollut mulla aluksi ollenkaan mielessä kun levyä lähdettiin kasaamaan. Vasta siinä vaiheessa, kun sommittelin levylle tulevia biisejä järjestykseen huomasin että tässähän on rillumareikaahauksen lisäksi myös historiallinen kaari. Silloin koko palapeli loksahti paikoilleen. On hauska yhteensattuma että tuokin teema tuli mukaan vahingossa.”, Nurmio kertoo.\nDumarillumarei-levyltä on julkaistu toistaiseksi kaksi singleä, netin keskustelukulttuuria terävästi kommentoivaJoutavia jorinoita sekä lievästi sanottuna alkoholihuuruinen, kadunmiehen karusta kohtalosta kertova Suuri ja rento ote. Albumin julkaisun jälkeen luvassa on levynjulkkarikeikka Konepajan Brunossa lauantaina 13. toukokuuta, jonka jälkeen Nurmio yhtyeineen keikkailee seuraavasti:


Femoral Head Ostectomy: August 2013\nReaper Bones saapui\nMelkein vuoden odotus palkittiin vihdoin kun postisetä toi Texasista 4 kiloa kumia. Reaperin kuuluisa 3,4 miljoonaa taalaa kerännyt bones kickstarter sai viimein toimitettua kaikki miniatyyrit.\nSadan taalan Vampire setissä on reilun kaksisataa hahmoa, mikä tuntuu hyvältä hintalaatusuhteelta vaikkakin Reaperin ukoissa häiritsee vaihteleva kokoero ukkojen välillä. Bones kumimuovi on kohtuullisen hyvälaatuista ja olinkin tilannut niitä ennen Kickstarteria mikä edesauttoi osallistumispäätöstä. Päälle otin muutaman lohikäärmeen. Pienoinen yllätys oli että Kalarax on melkein puolimetrinen järkäle, täytyy rakentaa tukeva pelipöytä..\nTämä oli myös ensimmäinen Kickstarter johon osallistuin, kenties myös yksi viimeisiä. Vuoden odotus on hieman turhan pitkä ja harvemmin yhtä hyvää sttiä on tarjolla. Kaupat kuitenkin pitävät vuosittain alennusmyyntejä.\nLaatikolla oli mukavasti kokoa\nUkot oli pakattu yksitellen pieniin muovipusseihin.\nUurastuksen jälkeen ukot saatiin pusseista ja suurin piirtein lajiteltua.\nPainoa useampi kilo, omalla oli kaksi vasenta kättä..\nmutta eiköhän Reaper lähetä myös oikean.\nKaladrax alusta ja varvas lännennaisen rinnalla\nClockwork dragon. Tämän suunnitelma kuva oli\nparempi kuin valmistunut malli. Siivet on kovaa\nmuovia ja jotenkin kovin pystyssä. Siivet ovat\nkohokuvioita lukuunottamatta aivan litteät.\nBonegiant, jätti on lievässä takakenossa. Kumi taipuu ja pitää suoristaa jotenkin.\nPathfinder Skull Shackless\nPaizon valmiiksimaalattuja Pathfinder hahmoja on taas Fantasiapeleissä. Nämä tuntuvat menevän nopeasti hyllystä ja samoin verkkokaupoista. Heidän uusin figuurisarja on merirosvoaiheinen ja kiinnosti nähdä miltä ukot näyttävät luonnossa. Koeosto oli paikallaan vaikka paketin 17 euron hinta tuntui varsin suolaiselta neljästä hahmosta. Varsinkin kun todennäköisesti samassa kiinantehtaassa valmistettuja alennus Heroclixejä saa 2,80 eurolla.\nOikea oppinen ostaja kokeilee jokaisen paketin painon. Mukaan lähti painavimmalta tuntunut laatikko fiiliksellä että taisin saada peikon. Hymy oli leveä kun paketista löytyi kuin löytyikin meripeikko. Sen juuri halusin :)\nPathfinder hahmoja, sopivat hyvin\nDescent overlordin luutnanteiksi.\nVihainen meripeikko, kirves molemmissa\nkäsissä. Descent pelaajat eivät vieltä\ntiedäkkään mikä otus seuraavasta tunkiosta\nlöytyy. Chop chop ja sankarit ottaa lukua\nFantasiapelien hyllyssä oli taas muutama alennus Heroclix, paketeista löytyi muutama mainio miniatyyri. Alla illan hämärässä otettuja kuvia..\nAivan loistava tunnelma hahmoissa. Tästä paremmaksi ei\nvalmiiksi maalatut figuurit voi enää mennä.\nIn Her Majesty's Name kampanjassa, Mikko oli taas ylittänyt itsensä ja tuonut taas viimeisen päälle rakennetun seikkailutehtävän. Possejen piti löytää luolastosta kaverinsa, etsiä aseita tynnyreistä ja selvitä vankilasta elossa ulos.\nMukavasti peliin pääsi mukaan vaikka tulin hieman myöhässä paikalle. Tiivis tunnelma, jännitystäriitti. Vaikka teinkin heti alussa taktisen virheen. Tehtävässä joukot piti jakaa kahtia, osa peliin ja osa vankilaan. Toki jaon siten 1 ja 5 ryhmiin, ajatuksella että yksi vapauttaa muut :)\nTasasempi jako olisi nopeuttanut aarteiden etsintää ja arvakseni että kaikki ukot löytyvät yhdestä paikasta meni pieleen. Kaverit löytyivätkin aluksi yksitellen. Tämä tarkoitti että yksinäinen Lady prussia hiihi pitkin kenttää muiden tutkiessa isommilla possellaan kaikki paikat. Lady kuintekin näytti taitonsa ampuen heti yhden vartija punatakin ja piikitti pistimellä luolahirviön.\nToisesta kerroksesta hän löysikit loput possesta ja lähes koko Preussin ylpeys selvisi vankilasta ulos vahingoittumana. Pelin selkeä liukas luikku oli Honest Hassan joka kaikessa rauhassa suurin piirtein käveli ulos vankilasta muiden pelaajien jäädessä kokoajan taisteluun. Suurimman aarteen taas löysi Englantilaiset herrasmiehet, joskin heillä ulso selvisi pomo. Kiinalaiset jokirosvot menettivät pomonsa ja ulos ei tinnut selvitä ketään kiinalaisista..\nYhdessä vankityrmässä Hassanin miehet aloittavat käsirysyn.\nHerrasmiehet menettää kaksi hahmoa ja Hassan kolme.\nEgyptiläiset ja jokirosvot etsivät kavereitaan.\nPreussin nainen ottaa ampumalinjan käytävältä.\nEgyptiläiset vapauttaa toverinsa venytyspenkistä.\nPunatakkiset vartijat lähtevät hälyttämään apua.\nJokirosvot ja egyptiläiset etenevät oikeaa laitaa\nVankilan tynnyrit ovat täynnä aseita ja aarteita.\nVihainen kiinalainen vapautettu kahleista. Räyh!\nPreussi hakee ainoan aarteensa... sianihra ammukset.\nVartija melkein pääsee karkuun.\nPreussi saa iholle hirviön mutta helposti pistimellä pikku otus taltutetaan.\nMatka kohti ulos käyntiä jatkuu.\nEgyptiläiset pääsevät 1 kerroksesta ensimmäisenä ulos\nMuut tulevat perässä hirviöt kannoilla.\nHirviöitä tulvii koloista\nEnsimmäisestä kerroksesta päädytään toiseen kerrokseen.\nTilaa vartioivat punatakit\nEgyptiläiset haastavat heti riitaa vartioiden kanssa.\nHeidän pääjoukko etenee kohti uloskäyntiä.\nHassanin miehet vapauttaa toverinsa.\nEgyptiläiset jo lähellä ovea.\nPreussi hakkaa vankilan ovea rikki.\nTyrmästä löytyykin kaikki kaverit.\nPreussi lähtee Hassanin jäljillä karkuun.\nPreussi ampuu risteyksestä vartioita.. ainoa kerta kun pelissä ammuin ohi.\nHonest Hassan onnistui liukahtaa hirviöiden vierestä ulos käynnille.\nPossejen kannoilla iso määrä hirviöitä ensimmäisestä kerroksesta.\nHassan kävelee ulos lauleskellen.. helppoa sen kun osaa.\nPunatakit ampuu hirviöitä tehokkaasti.\nEgyptiläiset jäävät pahaan pulaan kulmassa.\nYksi preussilainen muuttuu zombieksi käy raivona hirviöiden päälle\nTällä välin loppu posse juoksee karkuun\nHerrasmies ja jokirosvot ottavat käytävällä last standia.\nSuomi vs Neuvostoliitto\nAll time record, thanks!\nTawar Dúathin lepakot\nLadies of Prussia\nDescent peli 11 - 1\nDescent peli 10 - 2\nIHMN peliraportti - Majesteetin nimessä, seis!\nIn Her Majesty's Name - Chinese Tong\nBlack Powder pelailua\nPrussia update 2\nAttack of the Brain Monster\nViktoria Louise von Prussia\nKirja-arvio - The Wargaming Compendium\nKirja-arvio - Heitai


Centro De Salud Ciudad Jardin : läheiset hotellit, valokuvat, osoite, Espanja kartta, lähellä, varaus\nCentro De Salud Ciudad Jardin (Espanja)\nPuhelin 1: 34-902505066\nResidencia Universitaria Jacinto Benavente tarjoaa monipuolisen huonevalikoiman Room-tyypistä Room-tyyppiin. Huoneiden lukumäärä on 70, ja hinnat alkavat summasta 17 euroa.Hotelli (Malaga) on budjettiLue lisää-tyylinen ja tasoltaan se kuuluu kaksi tähteä-kategoriaan. Hotelli tarjoaa erilaisia palveluja, joihin kuuluvat mm. Ravintola, Baari, Pesula.Hotellin sijaintina on Avenida Jacinto Benavente, 25, 2°A, pohjoinen-Malaga. Matka autolla kaupungin keskustaan vie vain 8 minuuttia.Pyörätuoliystävällisyys on mukava lisä hotellin palveluihin. Laajakaista-Internet-yhteys on saatavilla hotellissa.Hotelli on saanut arvosanan 3/5 muilta matkailijoilta. Matka Malaga-lentokentälle vie autolla noin 22 minuuttia (11 km ).Piilota teksti\nSijaintina on Carretera del Colmenar, 82, koillis-Malaga, ja etäisyys keskustasta autolla vain 4 minuuttia.Hotel Casa Vazquez-hotellissa on 9 huonetta. Huoneiden hinnat alkavat summasta 45 euroa, muttLue lisääa voit tehdä huonevalintasi kaikkien eri kategorioiden välillä Room-tyypistä huonetyyppiin 1 Standard Double sea view. Hotelli (Malaga) on ranta-tyylinen ja tasoltaan se kuuluu kaksi tähteä-kategoriaan. Hotelli tarjoaa erilaisia palveluja, joihin kuuluvat mm. Ravintola, Huonepalvelu, Baari, 24h vastaanotto, sanomalehdet, Savuttomat huoneet, Business-keskus, Pesula, Aamiainen huoneeseen, Pika-check-in/out, Täysi savuttomuus, Televisio, Ilmastointi.Terassi on mukava lisä hotellin palveluihin. Hotellissa on solarium, jossa voit virkistäytyä. Matka Malaga-lentokentälle vie autolla noin 21 minuuttia (10 km ).Hotelli tarjoaa käyttöösi laajakaista-Internetin.Käytännön tietoa:Hotellissa on maksullinen pysäköinti.Piilota teksti\nHotelli (Malaga) on luksus-tyylinen ja tasoltaan se kuuluu kolme tähteä-kategoriaan. Hotelli tarjoaa erilaisia palveluja, joihin kuuluvat mm. Ravintola, Huonepalvelu, Baari, 24h vastaanotto, sanomaleLue lisäähdet, Savuttomat huoneet, Business-keskus, Pesula, Pika-check-in/out, Televisio, Ilmastointi, Satelliitti TV.Sijaintina on 1-3, Cuba Street, koillis-Malaga, ja etäisyys keskustasta jalan vain 18 minuuttia.Hotelli tarjoaa käyttöösi laajakaista-Internetin.Hotelli on osa Zenit Hotels-ketjua.Matka lentokentälle (Malaga) kestää autolla noin 20 minuuttia (etäisyys lentokentästä on 10 km ).Pyörätuoliystävällisyys on mukava lisä hotellin palveluihin. Muuta hyödyllistä tietoa:Hotellissa on maksullinen pysäköinti.Piilota teksti\nHotelli (Malaga) on perhe-tyylinen ja tasoltaan se kuuluu kolme tähteä-kategoriaan. Hotelli tarjoaa erilaisia palveluja, joihin kuuluvat mm. n.a..Sijaintina on Carretera Cadiz Km 213, luoteis-Malaga, Lue lisääja etäisyys keskustasta jalan vain 14 minuuttia.Matka lentokentälle (Malaga) kestää autolla noin 19 minuuttia (etäisyys lentokentästä on 9 km ).Piilota teksti\nHotel Monte Victoria-hotellissa on 10 huonetta. Huoneiden hinnat alkavat summasta 57 euroa, mutta voit tehdä huonevalintasi kaikkien eri kategorioiden välillä Single-tyypistä huonetyyppiin Quadruple. Lue lisääHotelli (Malaga) on budjetti-tyylinen ja tasoltaan se kuuluu kaksi tähteä-kategoriaan. Hotelli tarjoaa erilaisia palveluja, joihin kuuluvat mm. Huonepalvelu, Baari, Savuttomat huoneet, Pesula, Aamiainen huoneeseen, Televisio, Ilmastointi.Sijaintina on Conde de Ureña, 58, koillis-Malaga, ja etäisyys keskustasta jalan vain 16 minuuttia.Puutarha on mukava lisä hotellin palveluihin. Matka Malaga-lentokentälle vie autolla noin 20 minuuttia (10 km ).Muut matkailijat ovat arvioineet hotellin arvosanalla 8/10.Piilota teksti


Seiska: Mervi Tapola on kuollut - Uutiset - Iskelmä\n01.11.2019 12:16 - Reija Saarinen\nLehden mukaan Tapola menehtyi toissa yönä.\nEdesmenneen Matti Nykäsen ex-puoliso Mervi Tapola on kuollut, kirjoittaa Seiska. Lehden mukaan Tapola menehtyi toissa yönä.\nTapolalla todettiin parantumaton syöpä vuonna 2017. Etäpesäkkeitä löydettiin muun muassa maksasta.\nTapola kuuluu tamperelaiseen Tapolan yrittäjäsukuun. Hänen ja Nykäsen suhde oli kovin myrskyisä ja pari erosikin useaan otteeseen. Naimisissa he olivat kahteen kertaan. Liitoista ensimmäinen solmittiin vuonna 1999.\nLue myös: Mikko Leppilampi reagoi Matti Nykäsen kuolemaan: "Lennä nyt vapaana..."


Kahvakuulaurheilu.net • katso viestiketjua - Edustusverrareiden ja paidan palautus\nTänään on Ti Syys 28, 2021 12:42 am\nEdustusverrareiden ja paidan palautus\nViestin otsikko: Edustusverrareiden ja paidan palautus\nLähetetty: Ti Tammi 20, 2015 6:55 pm\nNyt näyttää siltä että en tarvitse edustusverkkareita enää. Kokkolaan oli puhe tuoda tullessaan, kun sekin näyttää epätodennäköiseltä niin mihinkäs ne postitellaan?\nViestin otsikko: Re: Edustusverrareiden ja paidan palautus\nLähetetty: Ke Tammi 21, 2015 8:50 am\nSimo, se sama ohje joka sinulle lokakuussa kerrottiin pätee edelleen Sovi Johannan kanssa verkkareiden palautuksesta, viesti kulkee perille vaikka valiokunnan postilaatikon (valiokunta@kahvakuulaurheilu.net) kautta.\nLähetetty: Ke Tammi 21, 2015 12:50 pm\nNiimpä, eipä tuota tullut. Laitoin nyt kuitenkin\nLähetetty: Ke Tammi 21, 2015 1:07 pm\nVoit käydä sen edellisen ohjeen lukemassa sen kysymyksesi alta MM-kisajoukkueen omasta fb-ryhmästä Mutta eiköhän asia nyt tästä ratkea.


Vuoden 2018 Kaj Franck -muotoilupalkinto Tapio Anttilalle\nSisustusarkkitehti ja muotoilija Tapio Anttila palkittiin viime viikolla yhdellä Suomen suurimmista muotoilupalkinnoista, Kaj Franck -palkinnolla. Vuodesta 1992 lähtien jaetun palkinnon antaa Design Forum Finland ja palkintosumman lahjoittaa Suomen Messusäätiö. Ensimmäinen palkittu oli Oiva Toikka ja hänen jälkeensä tunnustuksen on saanut vaikuttava sarja suomalaisen muotoilun suuria nimiä.\nKaj Franck -palkinto syntyi Franckin vielä eläessä. Sen tavoitteena on kunnioittaa hänen työnsä henkeä ja periaatteita: korkeatasoista, demokraattista ja funktionaalista suunnittelua, jolla ratkaistaan käytännön haasteita ja joka tukee muotoilun liiketoimintaa. Franckin filosofian mukaan samalla tuodaan myös arkeen kauneutta, iloa ja parempaa elämän laatua.\nTapio Anttila on palkinnon 27. vastaanottaja. Palkintojury piti hänen ansioinaan mm. hänen nimeään kantavan vahvan ja kokonaisvaltaisen kalustebrändin rakentamista sekä selkeää omaa muotokieltä kalustesuunnittelussa. Suunnittelun lähtökohdat ovat toiminnallisuudessa ja käyttäjien tarpeissa, yhteistyö kalustevalmistajien kanssa sujuu hyvin.\nTapio Anttila on kehittänyt toimivan tavan tehdä yritystoimintaa huonekalualalla, joka muuten on varsin haasteellinen pienten markkinoiden Suomessa. Tapio Anttila Collection syntyi aluksi koottuna eri yrityksille jo suunnitelluista ja yhteen sopivista tuotteista, myöhemmin sitä on kehitetty omana brändinään. Yhteistyön muodot vaihtelevat eri valmistajien kanssa.\nPitkä kokemus ja vankka ammattiosaaminen yhdistettyinä joustavuuteen ja kykyyn löytää uusia tilaisuuksia ovat olleet Tapio Anttilan uralla valtteina. Lisenssituotanto Kiinassa paikallisille markkinoille on käynnistynyt äskettäin, ensi keväänä lanseerataan Vietnamissa tehtävät ja globaaleille markkinoille suunnatut ulkokalusteet.\nTapio Anttilan palkintonäyttely Helsingissä Designmuseon Galleriassa on juuri avautunut. Näyttely esittelee monipuolisen ja käytännönläheisen suunnittelijan tuotantoa – jota saa myös testata!\n9.11.2018–13.1.2019 Designmuseon Galleria\nLue lisää palkinnosta ja Tapio Anttilan haastattelu sekä katso video täällä.


Nettivaraosa - Nissan Sunny 1.6 1987 - Hinnat alkaen 5e. - Varaosa- ja kolariautot - Nettivaraosa\nID 2293981. Myydään osina varaosa- ja kolariautot\nNissan Sunny 1.6 Hinnat alkaen 5e.\nLisätiedotKuvan mukainen sunny osina myytävänä.\nToimiva moottori ja vaihteisto,jarrut ei pelanneet (oikea taka päästi mehut ulos).\nLue lisää »Kuvan mukainen sunny osina myytävänä.\n-Takaovet 10e kpl\n-Puskurit 15e kpl\n-Penkit 10e kpl\n-Ajovalot 10e kpl\n-Takavalot 10e kpl\n-Etuvilkut 5e kpl\n-Vasen(kuljettajan puoli) peili 10e\nKysy! Hinnat noudettuna.\nEi löydy enää:\n-Jouset ja iskarit\n-Ovien lukkopesiä,virtalukkoa,rattiakselin muoveja.\n-Tuulilasin alareunan ruuvattava peltilista.\nJos ja kun laitat viestiä,löytyykö sitä ja tätä tms. Niin kun vastaan että löytyy ja hinta se ja se,niin sinä yleensäkkin vastaat takaisin jotain,oletko kiinnostunut tms.\nJos et ole valmis kyseiseen hyviä kaupankäyntitapoja noudattavaan tapaan,niin ei tarvitse ottaa ollenkaan yhteyttä. Piilota »\n***** löytyykö vasen taaempi käsijarruvaijeri ja käsijarrun jarrukenkien levittäjä oikealle puolelle?\n***** vastasi @,löytyy vielä.\n***** Löytyskö kuskin oven ikkunannostin mekanismia? Onko kaasati koneella? Tarviisin alipaineletkujen sijainti tietoa et voisin kertoa mitä tarviin niin otatko kuvaa imusarjalta virranjakajalle menevistä putkista?\n***** Onko laatikon pultit tallessa? Pitäs tietää millä kierteellä aurinkoisen laatikonpultit on, jos ei meiltä löyvy nii voin ostaa sulta ne.\n***** Tuulilasille hinta? Onnistuuko irroitus?\n***** vastasi Hei. Tuulilasissa on yksi syvä naarmu,pitäisi hioa. Voihan sen irroittaa siitä tietty, Hankala hintaa sanoa kun viallinen lasi. ***** Onko e16 moottorilla\n***** vastasi On,@\n***** Moi. Löytyykö laturi vielä? Hinta lähetettynä? ***** vastasi Lähetettynä 20+toimitus\n***** Moi, löytyykö ehjää antennia? Hinta?\n***** vastasi Rikkinäinen oli.\n***** Hei, löytyiskö vaihteistoa vielä ja jos löytyy tiukka hinta lähetettynä?\n***** Moottorille hinta ?\n***** vastasi Hei! 50 euroa noudettuna.\nnissansunny -88 1.6 1 €\nNissanSunny 1,6 sedan 10 €\nNissansunny n14 10 €\nNissanSunny NissanSunny * Nettivaraosa.com ei vastaa osien tietojen paikkansapitävyydestä. Varmista aina tarkemmat tiedot myyjältä.\nSoita: 5 € Nissan Sunny 1.6 Nettivaraosa ID 2293981 Hakutulokset


Etsitään tukiopetusta Turusta - Yksityinen - Työpaikat - Duunitori\nEtsitään tukiopetusta Turusta\nAsumme Turussa ja etsimme luotettavaa tukiopetusta oppiaineessa Suomi taitotasolle aikuiskoulutus. Muutaman vuoden kokemus ja suosittelijat ovat plussaa. Odotan yhteydenottoasi! Yksityiskohdista voidaan sopia viestitse. Vastaan myös mielelläsi kysymyksiisi....\nTämä työpaikka, Etsitään tukiopetusta Turusta, on ilmoitettu Care.com -palvelussa


Idols palaa ruutuun - ensimmäisestä kaudesta 10 vuotta - Viihde - Ilta-Sanomat\nIdols palaa ruutuun - muistatko vielä finalistit 10 vuoden takaa?\nIdols-finalistit vuodelta 2003: Hanna Pakarinen, Antti Tuisku, Jani Wickholm, Christian Forss, Victoria Shuudifonya sekä eturivissä Soja Nurmela ja Annina Karjalainen\nJulkaistu: 26.2.2013 10:11\nIdols saa jatkoa, kertoo MTV3:n ohjelmapäällikkö Jorma Sairanen.\n- Idols tulee takaisin isolla panoksella. Suomen ensimmäisestä Idolsista on kulunut 10 vuotta. Se on kaikkien lauluohjelmien äiti. Tarkkaa ajankohtaa emme ole päättäneet, Jorma Sairanenhttp://www.iltasanomat.fi/haku/?search-term=Jorma%20Sairanen sanoo.\n9. maaliskuuta alkavasta KIDSingistä odotetaan Idolsin kaltaista menestystä. Osallistujat ovat 8-13-vuotiaita ja hakijoita oli peräti 1800. Päätuomarina nähdään Antti Tuisku.\n- Ohjelmassa on positiivinen vire, suoritukset ovat kuulemma hyviä ja tuomarit innoissaan, Sairanen kertoo.\nOhjelma nähdään lauantai-iltaisin. Asiaa oli harkittu tarkoin, sillä perjantaisin Nelosella nähdään Voice of Finland.\n- Emme halunneet laittaa tätä ohjelmaa vastakkain Voice of Finlandin kanssa, koska myös se on hyvä ohjelma. KIDSing on hyvä vaihtoehto lauantai-illoille.\n- Tämä on puhtaasti kotimainen formaatti, jolle toivomme myös jatkoa.


Rahkamuija: Huonon huumorin penkkipäivä\nEnpä muista, koska olis viimeks menny reeni yhtä paljon päin helvettiä, mutta hauskaa oli, se on pääasia!\nPenkkipäivä oli name of the game, ja yllättäen homma alko penkillä. Siis mitä täällä tapahtuu, vielä joku aika sitten riemuitsin, kuinka penkissä rauta ja tulokset nousee. Nyt ei nouse ja tulokset laskee, ihmettelen suuresti! Tatsi on täysin kateissa ja tissilihat aivan voimattomat.\nTrendi jatku myös muissa liikkeissä, olkapäät tein tänään "väärässä" järjestyksessä, viparit eka ja pystypunnerrus sen jälkeen. Sekin meni niin huonosti, että alko jo naurattaan.\nKato ku mää en jaksa nostaa ees näitä\nPerseilytreeni lyötiin lopullisesti pakettiin, kun valittelin Laurille voimattomuuttani ja tämä herrasmies puristaa käsivarttani ja toteaa asiantuntevasti "Joo, aivan ku vauvankakkaa muovipussissa!" Hajosin tolle aivan totaalisesti ja vaivuin polvilleni huutonauruun. (Ööö, mitä hauskaa? En kato yhtään tiedä, mutta vieläkin naurattaa.) En vaan saanu enää koottua itteeni yhtään ja lopun aikaa hörskötin itelleni ja makasin lattialla. Yritin tehdä vähän ojentajiakin, mutta siitäkään nyt ei oo paljon lapsille kertomista.\nMenin ottaan vähän lepiä tohon alataljaan ja sitten keksin sensaatiomaisen uutuden, ylätalja alataljassa!\nMä en olis kovin huolissani, jos keskimäärin kerran vuodessa reeni on tätä tasoo, ens kerralla sitten paremmalla yrityksellä. Mutta oon nyt tässä joitakin kertoja ottanu latarin ennen reeniä, ja vaikutus muuten täys nolla, mutta yleistä levottomuutta on pahasti havaittavissa. Ei mun varmaan tarvi siks käyttää lataria, et voin sanoo käyttäväni lataria, eli se jääköön tällä kertaa. Kokeillaan joskus syksymmällä uudestaan.\nMulla oli tossa aamupäivällä jäätävä keksihimo ja uhkasin syödä kaikki maailman joulupiparit kerralla, niin Lauri ratkas asian mun puolesta, tosta reiästä ei mahdu pipari sisään!\nVaikka päivä ei ihan lukeudu onnistuneimpien joukkoon, ei se ainakaan työpäivän osalta ihan turha ollut. Mun naama meinas revetä hymystä, kun kuulin pienen tytön sanovan äitilleen kassalta lähtiessä, että "aika kiva toi täti". Kyllä niitten lastenkin kanssa joskus kannattaa jutella!\nPäivän plussasaldoo lisäs myös kello, jonka sain Laurilta nimpparilahjaks. Aika siistiä, koska sain kuitenkin jo Tenhon päivänäkin lahjan!\nVioletti on uusi musta\nJa mikä parasta, huomenna eka sunnuntai-vapaa viittä vaille sataan vuoteen (no okei, neljään viikkoon) ja se meneekin kivasti blogeja ja aku ankkoja tenttiin lukiessa.\nOnks kellään muulla ollu tänään vauvankakkaa muovipussissa, se vähän kiinnostais?\nAnonyymi 8. joulukuuta 2012 klo 21.28\nToimiskohan toi ratkaisu munkin keksihimoon?! :D\nRahkamuija 8. joulukuuta 2012 klo 21.57\nLuultavasti mihin vaan ruokahimoon, ku kiristää narut tarpeeks kireelle, ettei mikään syötävä mahdu sisään.:D\nJaanaba 9. joulukuuta 2012 klo 9.38\nMääki haluan tommosen hupparin. Kätevä, mutta näppärä. =D\nJaanaba 9. joulukuuta 2012 klo 9.39\nAi niin, tommoset miehet on parhaita jotka ostelee lahjoja. =)\nRahkamuija 9. joulukuuta 2012 klo 9.50\nVois olla kovaa kysyntää huppareille, jossa olis vakiona vaan ihan pieni hengitysaukko. Alan ehkä huppariyrittäjäks!\nJoo, en kyllä ollenkaan pitäis sellasta miestä, joka ei lahjois! Tosta kellosta jouduin ehkä vähän prässään, mutta en kauaa.:D\nLiisukka 9. joulukuuta 2012 klo 15.07\nMulla oli eilen rintalihasten tilalla jonkunlaista scheißea. Kun ei vaan noußut, niin ei noußut. Jäi ärsyttämään. Onneksi hauikset kulki, ja muukin treeni.\nRahkamuija 9. joulukuuta 2012 klo 15.30\nKyllä siitä aina jää vähän shaissen maku suuhun, jos joku liike ei yhtään onnistu! Toivottavasti shaisse poistuu meidän molempien rintalihasten paikalta pian.:D


1 - 20 .......... 101 - 120 121 - 140 141 - 160 161 - 180 181 - 200 201 - 220 221 - 240 241 - 260 .......... 20861 - 20874\nHallitus esittää uusia henkilöstömitoituksia lastensuojelun sosiaalityöhön ja oppilas- ja opiskelijahuoltoon Hallitus esittää asteittain kiristyvää vähimmäishenkilöstömitoitusta lastensuojelun sosiaalityöhön. Yhdellä lapsen asioista vastaavalla sosiaalityöntekijällä saisi olla vastuullaan enintään 35 lasta vuosina 2022 ja 2023 ja enintään 30 lasta vuodesta 2024 alkaen. Myös oppilas- ja opiskelijahuolto vahvistuu, kun lakiin tuodaan säädökset opiskelijahuollon kuraattorien ja psykologien sitovasta mitoituksesta. Hallitus antoi asiaa koskevat esitykset torstaina 7.10.\nLähikontaktin määritelmä poistuu tartuntatautilaista 11. lokakuuta 2021 Hallitus esitti torstaina 7.10. tartuntatautilain väliaikaisesti voimassa olevan 58 d §:n muutoksen vahvistamista. Pykälä koskee asiakkaille ja osallistujille tarkoitettujen tilojen käytön edellytyksiä koronavirusepidemian leviämisen estämiseksi. Pykälästä poistetaan lähikontaktin tarkka määritelmä sekä soveltamisen kriteerinä oleva ilmaantuvuusluku. Presidenti vahvisti lakimuutoksen perjantaina 8.10. ja määräsi lain tulemaan voimaan 11. lokakuuta 2021.\nKoronarokottamisten ja -testausten sairausvakuutuslain mukaisia korvauksia esitetään jatkettavaksi 30. kesäkuuta 2022 asti Sairausvakuutuslain väliaikaisia muutoksia jatkettaisiin siten, että koronarokote kuuluisi sairaanhoitokorvausten piiriin. Rokottamisen korvaustaksa olisi jatkossakin 10 euroa. Myös rokotuksiin tehtyjen matkojen kustannukset korvattaisiin sekä julkisessa että yksityisessä terveydenhuollossa tehtyjen rokottamisten osalta. Lisäksi hallitus esittää valtioneuvoston asetuksenantovaltuuden jatkamista koronavirustestauksen korvaustaksan osalta. Valtuus mahdollistaa korvaustaksan säätämisen asetuksella korkeammaksi kuin mikä Kelan vahvistama korvaustaksa normaalisti on.\nSote-alan sidosyksiköiden ulosmyynti voi jatkua nykyisillä reunaehdoilla vuoden 2022 loppuun Sote-alan sidosyksiköiden ulosmyyntiä koskeva siirtymäaika jatkuisi siihen asti, kun kuntien ja sairaanhoitopiirien tehtävät siirtyvät hyvinvointialueille. Tavoitteena on vähentää kuntien hallinnollista työtä ja turvata työrauha rakenneuudistuksen valmisteluun. Hallitus antoi torstaina 7.10.2021 esityksen, joka pidentäisi siirtymäaikaa sosiaali- ja terveyspalvelujen toimialalla vuoden 2022 loppuun asti. Näin siirtymäaika päättyisi samaan aikaan, kun kuntien ja sairaanhoitopiirien tehtävät siirtyvät hyvinvointialueille 1. tammikuuta 2023.\nLakiesitys pohjoismaisesta työvoimapalvelumallista annettin eduskunnalle Hallitus antoi torstaina (7.10.) lakiesityksen työnhakijan palveluprosessin ja eräiden työttömyysetuuden saamisen edellytysten uudistamista koskevaksi lainsäädännöksi eduskunnalle. Tavoitteena on, että muutokset tulevat voimaan toukokuussa 2022.\nEIT jätti tutkimatta yliopiston opettajan tekemän valituksen ranskalaisesta koronapassista - myös 18 000 muuta vakiomuotoista valitusta jätettiin tutkimatta Valitus jätettiin tutkimatta, koska kaikkia kotimaisia oikeussuojakeinoja ei ollut käytetty ja koska kyse oli valitusoikeuden väärinkäytöstä.\nApulaisoikeuskansleri: Kelan menettely toimeentulotukiasian käsittelyssäApulaisoikeuskansleri kiinnitti Kelan huomiota hallintolain asian asianmukaista käsittelyä ja palvelun asianmukaisuutta sekä toimeentulotukilain ja hallintolain kuulemista koskevien säännösten noudattamiseen. Apulaisoikeuskansleri saattoi lisäksi Kelan tietoon käsityksensä Kelan antamasta neuvonnasta ilmoittautua TE-toimistoon työttömäksi työnhakijaksi työkyvyttömyyden aikana.\nPotilas pääsi karkaamaan psykiatrisesta hoidosta useamman kerran ja kuoli myöhemmin auto-onnettomuudessa - oikeusasiamies arvioi sairaalan menettelyäKantelijat arvostelivat potilaan hoitoa Kellokosken sairaalassa ja Valviran menettelyä hoitoa koskevan kantelun tutkimisessa 4.3.2019 vireille tulleessa kantelussaan. Kantelijoiden mielestä sairaala laiminlöi potilaan valvonnan. Sen seurauksena potilas pääsi karkaamaan useamman kerran ja hänen hoitonsa keskeytyi. Kantelijoiden mielestä sairaalan toimintatavat muodostivat tapahtumaketjun, joka johti potilaan kuolemaan auto-onnetomuudessa. OA saattoi asiassa (kohdassa 3.2) esittämänsä käsitykset menettelyn lainvastaisuudesta tai virheellisyydestä sekä ohjeistuksen täydentämisen tarpeesta Helsingin ja Uudenmaan sairaanhoitopiirin tietoon. Lisäksi OA saattoi (kohdassa 3.2.3) esittämänsä käsityksen menettelyn lainvastaisuudesta X:n sote-kuntayhtymän tietoon. Lisäksi OA pyysi Valviraa selvittämään, mikä on psykiatrisen sairaalan vastuu hoitoon määrätystä potilaasta silloin, kun potilas on luvatta poistunut sairaalasta, mihin sairaaloiden uloskirjauskäytännöt perustuvat sekä missä tilanteissa ja minkälaisin edellytyksin luvatta poistunut potilas mahdollisesti voidaan uloskirjata. OA esittti, että Valvira harkitsee selvityksensä perusteella valtakunnallisen ohjeen antamista sairaalan velvollisuuksista ja toimenpiteistä silloin, kun tahdosta riippumattomaan hoitoon määrätty potilas on luvatta poistunut sairaalasta.\nTyötuomioistuin: Luottamusmiesvapaa linja-autohenkilökunnan työehtosopimuksessa 1.2.2017–31.1.2021 Työehtosopimusmääräyksen mukaan luottamusmiehelle annetaan säännöllistä viikoittaista vapautusta, jos työnantajalla on työpisteessä työnjohtaja tai vastaava esimies. Asiassa oli kysymys luottamusmiehen oikeudesta työstä vapautukseen tilanteessa, jossa luottamusmies oli valittu edustamaan useamman työpisteen työntekijöitä ja työnjohtajan asemapaikka sijaitsi eri toimipisteessä kuin luottamusmiehen ja yhtiön muiden työntekijöiden asemapaikat. Tuomiosta tarkemmin ilmenevin perustein katsottiin, että luottamusmiehellä oli oikeus työstä vapautukseen. Kysymys myös luottamusmiehen oikeudesta saada rahakorvaus työstä vapautuksen sijasta.\nVakuutusoikeus: Etätyössä tapahtunut tapaturma oli sattunut työtapaturma- ja ammattitautilain 21 §:n 1 momentin tarkoittamalla tavalla työnteon yhteydessä A oli etätyössä kotonaan lähtenyt hakemaan latauksessa ollutta työpuhelinta toiselta puolen pöytää lyöden varpaansa kaapin jalkaan.


Johanna Mirhantuojanainen – Ortodoksi.net\nVersio hetkellä 7. kesäkuuta 2010 kello 11.13 – tehnyt X13 (keskustelu | muokkaukset)\nPyhä mirhantuojanainen Johanna kuului Jeesuksen naispuolisiin opetuslapsiin. Hänestä mainitaan Raamatussa (Luuk.8:1-3; 24:9-12):\nSen jälkeen Jeesus kulki kaupungista kaupunkiin ja kylästä kylään julistaen ilosanomaa Jumalan valtakunnasta. Hänellä oli seurassaan kaksitoista opetuslastaan sekä muutamia naisia, jotka hän oli parantanut taudeista ja vapauttanut pahojen henkien vallasta. Näitä olivat Magdalan Maria, josta hän oli ajanut ulos seitsemän pahaa henkeä, Johanna, jonka aviomies Kuusas oli Herodeksen korkeita virkamiehiä, sekä Susanna. Lisäksi oli monia muita naisia, ja kaikki nämä avustivat heitä omilla varoillaan.\nHaudalta palattuaan naiset veivät tästä sanan yhdelletoista opetuslapselle ja kaikille muille. Nämä naiset olivat Magdalan Maria, Johanna ja Jaakobin äiti Maria, ja vielä muitakin oli heidän kanssaan. He kertoivat kaiken apostoleille, mutta nämä arvelivat naisten puhuvan omiaan eivätkä uskoneet heitä. Pietari lähti kuitenkin juoksujalkaa haudalle. Kurkistaessaan sisään hän näki ainoastaan käärinliinat, ja hän lähti pois ihmetellen mielessään sitä, mikä oli tapahtunut.\nJohanna (joissain kielissä Joanna) oli kuningas Herodes Antipaksen korkean virkamiehen Kuusaksen vaimo. Hän oli niiden mirhantuojien joukossa, jotka menivät Jeesuksen haudalle heti hautaamisen jälkeen yrttien kanssa, mutta löysivät haudan tyhjänä. Näin hänestä ja muista mirhantuojista tuli ensimmäisiä kuolleista ylösnousseen Kristuksen evankeliumin eteenpäinviejiä. Erään perimätiedon mukaan Johanna otti talteen Johannes Edelläkävijän pään, jonka Herodias oli antanut haudata epäpyhään paikkaan, ja hautasi sen Öljymäelle. Myöhemmin se siirrettiin Konstantinopoliin.\nPyhää mirhantuojanaista Johannaa muistellaan ortodoksisessa kirkossa vuosittain 27. päivänä kesäkuuta sekä pääsiäisen jälkeisenä toisena sunnuntaina eli mirhantuojien ja vanhurskaan Joosefin sunnuntaina.\nPyhä Joosef Arimatialainen\nNoudettu kohteesta http://wwww.ortodoksi.net/index.php?title=Johanna_Mirhantuojanainen&oldid=23878


Vihriälä: Syrizan vaalivoitto luo epävarmuutta Kreikkaan ja Eurooppaan | Yle Uutiset | yle.fi\nVihriälä: Syrizan vaalivoitto luo epävarmuutta Kreikkaan ja Eurooppaan\nEtlan toimitusjohtaja Vesa Vihriälä pitää todennäköisenä, että muutkin hätälainoja saaneet maat halunnevat höllennyksiä lainaohjelmiinsa, mikäli Kreikka neuvottelee itselleen uudet ehdot.\n26.1.2015 klo 07.53päivitetty 26.1.2015 klo 08.48\nKreikan vaalituloksen merkitystä arvioi Aamu-tv:ssä Elinkeinoelämän tutkimuslaitoksen toimitusjohtaja Vesa Vihriälä.\nSyriza vaalivoittoon Kreikassa\nVasemmistolainen Syriza-puolue on voittanut ylivoimaisesti sunnuntaina Kreikassa pidetyt vaalit.\nSyriza on saamassa 149 edustajaa Kreikan 300-paikkaiseen parlamenttiin.\nSyrizan äänimäärä ei riitä takaamaan yksinkertaista enemmistöä, joten puolue aloittanee maanantaina hallitusneuvottelut hallituskoalition saamiseksi.\nPuolueen puheenjohtaja Alexis Tsipras on luvannut neuvotella Kreikan lainaohjelman ehdot uusiksi.\nSyriza vaatii valtionvelan leikkaamista ja elvyttäviä toimia.\nSyriza on lieventänyt kantaansa ja ilmoittanut haluavansa Kreikan pysyvän osana euroaluetta.\nKreikkalaisen Syriza-puolueen vaalivoitto luo tietynlaista epävarmuutta niin Kreikan kuin Euroopankin asioihin, arvioi Elinkeinoelämän tutkimuslaitos Etlan toimitusjohtaja Vesa Vihriälä. Kreikassa sunnuntaina järjestettyjen vaalien voittajaksi noussut Syriza on luvannut neuvottelevansa maan lainaohjelman ehdot uusiksi.\n– Jää nähtäväksi, millaisia vaatimuksia Syriza tai uusi hallitus, jos sellainen saadaan muodostettua, asettaa sopeutusohjelmien ja lainaehtojen muuttamiseksi. Jos ne ovat kovin kovia, niin sopimusta ei synny ja silloin on isoista ja hankalista asioista kysymys. Jos ne taas ovat vaatimattomampia, niin uskoisin että jonkinlaiseen sopimukseen päästäisiin, Vihriälä sanoo Ylen aamu-tv:n haastattelussa.\nVihriälä ei kuitenkaan pidä kovin todennäköisenä, että Kreikka jättäisi euron, sillä kreikkalaiset eivät halua erota eivätkä muut maat halua Kreikan lähtevän.\n– Mutta jos vaatimukset ovat liian kovia, niin kyllä mahdollisuus Kreikan euroerosta on olemassa yksinkertaisesti sitä kautta, että Kreikan pankkijärjestelmän täytyy pystyä rahoittamaan itseään kaikissa oloissa.\nVesa Vihriälä arvioi, että kädenvääntö mahdollisista muutoksista saataneen vietyä läpi muutamassa kuukaudessa. Hänen mukaansa muutoksia on tehtävä jossain vaiheessa, sillä Kreikka ei selviä lainoistaan nykyisten lainaehtojen mukaan.\n– Niitä on jossain vaiheessa helpotettava, ja miksi sitä ei tehtäisi nyt tällä kertaa. Kysymys on siitä, mihinkä mittaan ja millä tavalla - pikemmin kuin siitä, helpotetaanko vai ei.\nVihriälä pitää todennäköisimpinä höllennysvaihtoehtoina lainojen korkojen alentamista ja maksuaikojen pidentämistä nykyisestä 20–30 vuodesta mahdollisesti jopa 40–50 vuoteen. Myös sopeutusohjelmiin saatetaan tehdä muutoksia.\n– Euroopan muille maille ei ole varmaankaan tavattoman tärkeää millä tavalla Kreikka huolehtii taloutensa kuntoon saattamisesta, julkisen talouden tasapainottamisesta ja kasvun vahvistamisesta, kunhan se tapahtuu.\nMuut maat Kreikan vanavedessä\nSuomella on arviolta seitsemän miljardin euron edestä vastuita Kreikassa, joista Suomen hallituksen taannoin neuvottelemat vakuudet kattaisivat noin miljardin. Vihriälän mukaan lainan maksuaikojen pidentämisellä ja korkojen alentamisella ei olisi suurta vaikutusta Suomen vakuuksiin.\n– Niiden nykyarvo voi jonkin verran laskea, mutta emme menetä suoraan varsinaisesti rahaa. Eri asia on, jos niiden nimellisarvoja mennään heti leikkaamaan; sanotaan että saatte vain puolet niistä takaisin, niin se olisi meille tavattoman hankala asetelma.\nVesa Vihriälä pitää todennäköisenä, että muutkin hätälainoja saaneet maat halunnevat höllennyksiä lainaohjelmiinsa, mikäli Kreikka onnistuu neuvottelemaan EU:n kanssa omista muutoksistaan.\n– Näin on ollut aikaisemminkin. Eri vaiheissahan tässä on korkoja alennettu ja laina-aikoja pidennetty ja tätä on sovellettu eri tavoin kaikkiin maihin. Olen ihan varma, että Irlanti, Portugali ja osittain ehkä Espanjakin ovat esittämässä uusia vaatimuksia, Vihriälä sanoo.\nSyrizan enemmistö jäämässä kahden paikan päähän 26.1.2015\nYle Kreikassa: Syrizan kannattajat uskovat ihmisarvon palauttamiseen 26.1.2015\nEuroopan vasemmistopuolueet riemuitsevat Kreikan vaalituloksesta 26.1.2015\nKreikan vaalivoittaja Tsipras: "Nöyryytys on ohi" 25.1.2015\nKreikan puoluekartta uusiksi 23.1.2015\nSyriza kosimaan minikumppania – Kreikan valtapuolueet jäämässä syrjään 40 vuoden vallan jälkeen 26.1.2015\nUlkomaatYlen aamuKreikan kriisiKotimaaKreikkaSYRIZAElinkeinoelämän Tutkimuslaitos (Etla)HätäapulainatKreikan poliittiset puolueetLainamarkkinat


Matkavekka Suuri Matkapeli!\nKun osallistut kilpailuun, hyväksyt samalla Matkavekan uutiskirjeen sekä tähän ja tuleviin kilpailuihin liittyvät sähköpostit. Hyväksyt myös, että Matkavekka käyttää henkilötietojasi markkinointitarkoituksiin. Lue lisää Matkavekan tietosuojaselosteesta täältä.\nKilpailu on avoin kaikille yli 18-vuotiaille Suomessa asuville. Pidätämme oikeuden tarkastaa voittajien iän. TravelCo Nordicin työntekijät ja heidän perheenjäsenensä eivät saa osallistua kilpailuun.\nKilpailuaika ja ehdot\nVoit osallistua kilpailuun joka päivä 24. huhtikuuta 2019 saakka. Osallistut klikkaamalla auki 9 matkalaukkua. Jos saat 3 samanlaista, olet voittanut. Otamme tällöin sinuun yhteyttä sähköpostilla.\n1 Matkavekan lahjakortti arvo 2666 €*\n30 Matkavekan lahjakorttia arvo 67 €*\n5000 vuokraelokuvaa Blockbuster-palvelussa, arvo á 4,90 €\n1 Legoland®matka (1 aik. ja 1 lapsi) Legoland® Castle Hotel, arvo 2000 €\n3 Muurikka -sähkösavustinta, arvo 109 €\n2 Muurikka -kesäkeittiötä, arvo 269 €\n3 Muurikkasettiä, arvo 299 €\n20 Ifolor-lahjakoodi, arvo 25 €\n30 TallinkSilja -etukorttia\n* Matkalahjakortin voit käyttää kaikkiin Matkavekan matkoihin. Matka tulee varata vähintään 60 päivää ennen matkaa sekä sen tulee tapahtua vuoden 2019 aikana. Lahjakorttia ei voi vaihtaa rahaksi tai muihin palkintoihin. Vain yksi lahjakortti per matkavaraus. Lahjakorttia ei voi yhdistää muihin lahjakortteihin, alennuksiin tai vastaaviin.\nKilpailussa on palkintoja yli 25 000 euron arvosta. Saat yhden arpalipun matkalahjakortin arvontaan jokaisesta pelikerrasta. Lisäksi saat 50 ylimääräistä arpalippua, jos tilaat Matkavekan tekstiviestitarjoukset. Voit voittaa arpalippuja myös päivittäin. Arvomme palkinnot viikolla 17/2019 ja otamme yhteyttä voittajiin sähköpostitse. Julkistamme voittajien etunimet ja kotikaupungit arvonnan jälkeen. Voittajilla on viikko aikaa vastata yhteydenottoon saadakseen palkinnon. Mikäli voittajaa ei tavoiteta, arvonta suoritetaan uudelleen eikä palkintoa voi enää vaatia Matkavekalta. Kilpailija itse on vastuussa sähköpostin oikeellisuudesta. Matkalahjakortti on henkilökohtainen eikä sitä voi vaihtaa käteiseen tai muihin palkintoihin. Matkalahjakortit arvotaan yhteisesti tanskalaisen sisaryrityksen Sun Toursin kanssa. Voittaja päättää itse käyttääkö lahjakortin Matkavekassa vai Sun Toursissa.\nMatkavekka vastaa arpajaisverosta.\nJos luovutat vääriä henkilötietoa tai yrität huijata, sinut suljetaan pois kilpailusta. Pidätämme oikeuden muuttaa näitä ehtoja tilanteen niin vaatiessa.\nTilaa uutiskirje ja tekstiviestitarjoukset\nKun osallistut kilpailuun annat Matkavekalle luvan lähettää sinulle uutiskirjeen sekä muita kilpailuun liittyviä sähköposteja.\nVoit myös vaihtoehtoisesti tilata Matkavekan tekstiviestitarjoukset.\nLähetämme yleensä useita uutiskirjeitä viikossa. Tekstiviestien määrä vaihtelee. Uutiskirjeemme ja tekstiviestit sisältävät mm. tietoa matkoista ja lisäpalveluista. Ne voivat sisältää myös kilpailuja, tarjouksia ja mainoksia - myös yhteistyökumppaneilta.\nSinun täytyy tilata Matkavekan uutiskirje ja/tai tekstiviestit, jotta voit osallistua kilpailuun. Kun tilaat jomman kumman, saat vahvistusviestin sähköpostiin tai tekstiviestinä, joka sinun täytyy hyväksyä. Tällöin hyväksyt myös, että käytämme sähköpostiosoitettasi Googlen ja Facebookin kohdennetussa mainonnassa.Tämä tarkoittaa, että Google ja Facebook hallitsevat myös henkilötietojasi. Sähköpostiosoitetta käsitellään järjestelmissä anonyymisti.\nJos haluat peruuttaa tekstiviestitarjouksemme, voit tehdä sen tekstiviestillä tai profiilisivullasi. Jos haluat peruuttaa uutiskirjeen, voit tehdä sen jokaisessa uutiskirjeessä olevasta linkistä tai profiilisivullasi.\nUlkoinen kumppanimme Juhlsen.com käsittelee henkilötietojasi ja uutiskirje/tekstiviestitilauksiasi. Yritys käsittelee henkilötietojasi Matkavekan ohjeiden mukaan eikä voi käyttää niitä omiin tarkoituksiinsa. Voit lukea lisää tietosuojakäytänteistämme täältä.


Kun juominen jäi, Marin häpeä vaihtui virkeään oloon | Apu Terveys\nKun juominen jäi, Marin häpeä vaihtui virkeään oloon: "Huomasin, että olen aika riippuvainen alkoholista"\nMari Tiira, 48, jätti alkoholin kolme ja puoli vuotta sitten. Muutos paransi unta ja mielialaa. Edes perhettä kohdannut tragedia ei katkaissut raitista elämää.\nSinä aamuna vuonna 2018 Mari Tiira heräsi sisarensa olohuoneen lattialta ämpärin vierestä eikä muistanut, miten oli siihen päätynyt. Hän työskenteli verkostomarkkinoinnin parissa, ja edellisiltana oli juhlittu työhön liittyen.\n– Bileet alkoivat viideltä, ja yhdeksältä olin jo niin humalassa, että halusin lähteä.\nMari soitti sisarensa hakemaan hänet juhlista. Moottoritiellä hänelle tuli niin paha olo, että hän oksensi autoon. Marin 9-vuotias tytär oli hoidossa sisarella, ja oli sovittu, että Marikin menee sinne yöksi. Sisaren luona oksentaminen jatkui.\n– Aamulla kuulin, että lapseni oli nähnyt minun oksentavan. En muistanut sitä itse.\nSeuraavana päivänä tytär pyysi: äiti, ethän juo enää ikinä.\n– Sanoin, että en juo. Se oli vahva lupaus. Päätin, että tytärtäni en petä.\nSiitä on nyt 3,5 vuotta, eikä hän ole juonut.\nViinilasillisesta tuli tapa\nMari oli miettinyt juomisen lopettamista jo aiemmin. Kun hän vaihtoi sairaanhoitajan työn verkostomarkkinointiyrittämiseen vuonna 2015, alkoholinkäyttö lisääntyi. Työhön kuului paljon juhlimista.\n– Yrittämisen vapaus oli kaksiteräinen miekka. Aamulla ei tarvinnut herätä aikaisin töihin, joten illalla saattoi juoda.\nMari oli tuolloin kahden lapsen yksinhuoltaja. Yrittäjyys kannatti, ja hän oli rakentanut perheelleen hyvän elämän. Heillä oli omakotitalo ja puutarha. Viinin tissuttelu ja juhliminen alkoivat kuitenkin tuntua vähitellen pahalta.\n– Aamulla heräsin ja ajattelin, että tänään en juo yhtään. Illalla otin sitten kuitenkin lasin viiniä.\nMari osti viiniä kotiin hanapakkauksissa ja vaihteli Alkoa. Niin hän ei joutunut asioimaan samassa paikassa usein.\n– Olin yksinhuoltajaäiti, ja juominen hävetti. En kertonut siitä kenellekään.\nKun hän laittoi illalla ruokaa, viinilasi oli aina seurana. Eräänä iltana viini loppui ja Mari lähti ostamaan sitä lisää.\n– Se pysäytti. Huomasin, että olen aika riippuvainen alkoholista, kun en voinut jättää juomista yhteen lasiin.\nMari ymmärsi, että alkoholista on tulossa ongelma. Muutos alkoi kyteä, kun hän törmäsi kirjakaupassa Ira Koivun Vapaa viinistä -kirjaan. Kirjassa puhuttiin alkoholin jättämisestä myönteiseen sävyyn. Se muutti Marin ajattelun. Hän oli ajatellut lopettamisesta vain kielteisesti.\n– Pelkäsin, etten voi istua ystävien kanssa iltaa tai pitää hauskaa, jos en juo.\nNyt Mari alkoi ajatella alkoholin jättämisen hyviä puolia. Hän halusi pois juomisen aiheuttamasta häpeän vankilasta ja sai kirjasta tarvitsemansa vertaistuen.\n– Meni kuitenkin vielä puoli vuotta, ennen kuin tyttäreni näki minut toilailemassa ja todella jätin alkoholin.\nMari Tiira ei avannut korkkia edes silloin, kun hänen pieni tyttärensä kuoli. Mari on löytänyt ilon elämäänsä saippuoiden valmistamisesta. Yritys Elsan Ekopaja sai nimensä kuolleen tyttären mukaan.\nLapsen kuolema lamautti\nAluksi Marin teki mieli viiniä ruokaa laittaessa, sillä siitä oli tullut tapa. Vähitellen keho ja mieli oppivat uusille tavoille, eikä hän enää kaivannut viiniä. Mari tapasi raitistumisen aikaan nykyisen miehensä ja rakastui. Lisäksi hän alkoi kasvissyöjäksi.\n– Keskityin kasvissyöntiin niin, että unohdin ajatella viiniä. Toin elämääni uutta, ja se auttoi luopumaan vanhasta.\nPuoli vuotta myöhemmin Mari alkoi odottaa lasta. Tyttärellä oli syntyessään sydänvika, ja hän kuoli nelikuisena. Lapsen kuolema lamautti puoleksitoista vuodeksi. Korkki ei kuitenkaan auennut.\nMari oppi, ettei tunteita tarvitse turruttaa alkoholilla eikä paeta sen tuomaan sumuun. Tunteet voi tuntea täysin ja hyväksyä, mitä elämässä tapahtuu.\n– Vaikka lapseni kuoli, minulla on tämä yksi elämä, joka pitää elää ja kokea sellaisena kuin se on annettu. Elän päivän kerrallaan ja nautin joka hetkestä. Lapsen hautaan saattaminen opetti sen.\nMarin hyvinvointi on parantunut raitistumisen myötä. Hän nukkuu paremmin, ja vireystila on tasaantunut. Kasvojen turvotus hävisi, ja silmät kirkastuivat.\n– Ennen heräsin väsyneenä ja kävin päivän ylikierroksilla, jotka piti turruttaa alkoholilla. Nyt olen tasaisen energinen.\nJuhlimista Mari ei enää kaipaa. Hän rentoutuu ulkoilemalla koiriensa kanssa, lenkkeilemällä ja saunomalla. Seuraava päivä ei enää mene hukkaan krapulaa potien, eikä juomisen häpeä lannista.\nAluksi osa ihmisistä kummeksui ja naureskeli Marin muutosta. Ihmettely loppui, kun hän kertoi Facebookissa, että hänellä on alkoholiongelma eikä hän siksi juo.\n– Kaikki ovat hyväksyneet sen alun jälkeen hyvin. Itse en enää ymmärrä, miksi yhdessäoloon pitäisi liittyä alkoholi.\nAlkoholista luopuminen parantaa elämänlaatua\nAlkoholi on myrkky, joka voi vaurioittaa elimistöä monin tavoin. Se lisää etenkin rintasyövän ja ruoansulatusalueen syöpien riskiä, voi kohottaa verenpainetta, lisätä aivohalvauksen riskiä ja vaurioittaa maksaa. Alkoholinkäyttöön liittyy kohonnut ahdistuneisuuden, masentuneisuuden ja kaksisuuntaisen mielialahäiriön riski.\nAlkoholi altistaa tapaturmille ja ennenaikaiselle kuolemalle. Se heikentää unenlaatua. Jos ruokaa korvaa alkoholilla, ravintoaineita voi jäädä saamatta.\nTurvallista rajaa alkoholinkäytölle ei tiedetä. Nuorena elimistö palautuu vaurioista nopeammin. Kun ikää tulee, haitat alkavat tuntua enemmän. Ikääntyessä aineenvaihdunta hidastuu eikä maksa enää pysty polttamaan alkoholia, kuten nuorempana. Krapulakin voi tuntua pahemmalta.\nKun jättää alkoholin, terveysvaikutukset tuntuvat vähitellen. Elimistö alkaa puhdistua. Uni paranee, mikä nostaa elämänlaatua, koska on virkeä ja jaksaa paremmin. Tapaturmariski pienenee, ja mieliala tasaantuu. Muutos näkyy myös henkisesti. Moni kertoo, että on vapauttavaa, kun ei enää juo eikä ajattele juomista.\nAsiantuntija: päihdeongelmien tutkimuksen dosentti Tuuli Pitkänen, Jyväskylän yliopisto. Lähde: kaypahoito.fi.\nKristiinalla diagnosoitiin masennus, vaikka oikeasti syynä oli alkoholi – nämä kuusi asiaa saat, kun vähennät juomista\nRuokaremontti paransi Eeron, 60, veriarvot: "Pari kolme vuotta infarktin jälkeen säikyin pienintäkin närästyksen tunnetta"\nViinin kohtuukäyttökään ei ole terveysteko, sanoo ravitsemusterapeutti Reijo Laatikainen – hän suosittelee tipatonta ympäri vuoden\nLäheisen kännisekoilu sai Eijan luopumaan juomisesta kokonaan: "Alkoholi liittyy Suomessa lähes kaikkeen"


Juha Granholm: "Alallamme on aina uusia mahdollisuuksia" | FSPcorp.com\nHome » FSP Pintaa syvemmältä » Lounais-Suomen liiketoimintayksikön päällikkö Juha Granholm: ”Tällä alalla on aina uusia mahdollisuuksia”\nJuha Granholm tuli FSP:lle vuonna 2006 työmaainsinööriksi Rauman telakalle. Hän eteni ensin vetovastuuseen telakasta, sitten telakka ja projektit -toimialasta. Liiketoimintayksikön päällikkönä Granholm aloitti vuoden 2018 alussa. Työnkuva on monipuolinen.\n– Päivittäiseen työhöni kuuluu paljon yhteydenpitoa ja yhteistyötä asiakkaiden kanssa. Lisäksi on esimerkiksi tarjouslaskentaa ja tuotantoon liittyviä töitä, Granholm kertoo.\nLounais-Suomen tilanne vaikuttaa hyvältä.\n– Täällä on isoja asiakkaita ja kiinnostavia yrityksiä, alue on meille hyvä.\nLounais-Suomen liiketoimintayksikössä on noin 60 työntekijää.\nHaastatteluhetkellä Raision pintakäsittelylaitoksen uusi maalauslinja on valmistumassa testiajoihin ja pian myös tuotantoa varten. Juha Granholm kertoo, että linjan taustalla oli tarve lisäkapasiteettiin.\n– Viime vuonna täällä Raisiossa tehtiin lähes 4300 Hiabin Multilift-laitetta. FSP vastaa koukkulaitteiden pintakäsittelystä sekä teippaamisesta, suojien asennuksesta ja pakkaamisesta. Yhteistyömme aikana vanhaa maalauslinjaa on optimoitu ja simuloitu useasti. Lopulta teimme yhteisen investointipäätöksen lisäkapasiteetin varmistamiseksi, Granholm avaa uuden maalauslinjan taustoja.\nKapasiteetin lisäksi Raision laitos sai uuden investoinnin myötä moderneja, alan uusinta tekniikkaa hyödyntäviä ratkaisuja. Granholm sanoo kuitenkin, että tärkeintä alalla pärjäämisessä on joustavuus. Siinä FSP on taitava.\n– Joustavuus on aina iso ja tärkeä asia asiakkaalle. Meillä on myös hienoa joustoa työporukan kesken. Siirrämme tarvittaessa pintakäsittelytöitä toisiin yksiköihin, mutta myös työntekijät ovat tottuneet tilanteen vaatiessa työskentelemään muualla kuin omalla laitoksella.\nFROSIO-TARKASTUKSIA JA JÄRJESTELMÄHANKINTOJA\nPintakäsittelymenetelmien ja -prosessien kehittäminen vaatii tietoa muustakin kuin itse pintakäsittelystä.\n– Tässä mietitään vähän muutakin kuin maalaamista, Juha Granholm naurahtaa.\nHänellä on FROSIO-tarkastajan koulutus, ja hän tekee tarkastuksia aika ajoin. Toisaalta juuri nyt työllistää myös tietotekniikka. FSP:n IoT-pilottihankkeet ovat käynnissä, ja myös Granholm osallistuu aktiivisesti kehitystyöhön ja asiakastapaamisiin.\n– Haluamme olla avoimia ja panostaa yhteistyöhön asiakkaiden kanssa. Jos tarvitaan esimerkiksi tietty järjestelmä, ei ole aina tarkoituksenmukaista, että kumpikin yritys hankkii sen. Keskustelemme mielellämme vaihtoehdoista.\nTyön ja alan monipuolisuus onkin Juha Granholmista parasta.\n– Aina on uutta kehitettävää ja uusia mahdollisuuksia esimerkiksi maaleissa ja maalausjärjestelmissä. IoT tuo mukanaan reaaliaikaisen prosessiseurannan ja mittaustiedon, ja toki seuraamme esimerkiksi robotiikan kehittymistä, hän kertoo. – FSP myös tukee työntekijöitä. Meiltäkin on juuri lähdössä väkeä FROSIO-kurssille, ja kehitämme myös yrityksen palkitsemisjärjestelmää.\nUlvilassa asuva Granholm viihtyy vapaa-ajallaan mökillä.\n– Käyn myös kuntosalilla, ja perheen kanssa käymme usein yhdessä uimassa, kahden lapsen isä kertoo.\n• sähkövoima- ja automaatiotekniikan insinööri, FROSIO-tarkastaja (taso 3), suorittanut myös tekniikan erikoisammattitutkinnon\n• FSP:llä vuodesta 2006 mm. Rauman telakalla, jossa ensin toimi työmaainsinöörinä ja sitten vastasi telakan pintakäsittelytoiminnoista, aloitti Lounais-Suomen liiketoimintayksikön päällikkönä vuonna 2018.\n• 41 vuotta, asuu Ulvilassa, perheessä vaimo ja kaksi lasta.\n• Harrastaa mökkeilyä ja kalastamista, kuntosaliharjoittelua sekä uimista perheen kanssa